
Carta Abierta di Aruba Birdlife 
Conservation na conseho di Ministro y 
Parlamento di Aruba 


Fundacion Aruba Birdlife Conser- 
vation, por medio di su presidente 
drs. Greg Peterson, a manda un car- 
ta abierta na Conseho di Ministro 
y Parlamento di Aruba, pa expresa 
nan preocupacion tocante e actual 
desaroyo turistico no sostenible na 
Aruba. Den e carta e fundacion ta 
pidi un estudio profundo pa analiza 
e situacion for di diferente angulo 
profesional. Seguidamente e texto 
integral di e carta, cu originalmente 
ta na Hulandes. 


(Traduccion: redaccion Bon Dia Aruba) 


na 
Conseho di Ministro, via Minister 
Presidente di Aruba 
Y 
Parlamento di Aruba, via presidente di 
Parlamento di Aruba. 


29 januari 2024, Oranjestad, Aruba 


Asunto: Peticion pa diseño y ehecu- 
cion di un investigacion integral pa cu 
e efectonan y e impacto di expansion 
di acomodacion na Aruba. 


Apreciable Minister-Presidente, y apre- 
ciable Excelencianan, 


Cu profundo preocupacion encuanto 
e desaroyo sostenible y futuro bien- 
estar di e habitantenan di nos isla stima 
Aruba, mi ta dirigi mi na bo persona 
den mi calidad di presidente di Aruba 
Birdlife Conservation. Ta danki na e 
buniteza natural di nos isla y e calor 
autentico di nos comunidad cu Aruba 
den transcurso di aña a bira un di e des- 
tinacionnan mas renombra na mundo. 
Sin embargo, e actual trayecto di expan- 
sion di acomodacion planifica, continuo 
construccion di hotel y crecemento sin 
freno y sin regulacion di turismo ta 


yama preocupacion significante cu ta 
exigi atencion y accion inmediato di 
bo persona como liderazgo Arubano. 


Danki na varios estudio haci pa loke ta 
crecemento di turismo den e ultimo 
decadanan ta mas cu claro pa bastante 
tempo caba cu e actual modelo di crece- 
mento continuo y no controla den tur- 
ismo, y e expansion relaciona cu esey 
di acomodacion y desaroyo di hotel no 
ta sostenible, ni a corto, ni mediano ni 
a largo plazo. E resultado di e modelo 
(obsoleto) di crecemento pa turismo 
aki ta destrui e patrimonio hopi spe- 
cial – nos medio ambiente natural, nos 
harmonia social y integridad cultural 
– cu ta haci Aruba unico. Ademas ta 
reconoci caba cu e trayecto aki di crece- 
mento turistico continuo ta conduci 
na un reduccion di e calidad di bida 
di e habitantenan di nos isla y pesey 
finalmente ta haci daño na e experiencia 
di e bishitante cu ta elemento central 
den nos industria turistico. 


Den e cuadro aki mi ta pidi bo respetu- 
osamente pero cu urgencia pa, segun 
encargo di e pais laga ehecuta un estu- 
dio amplio, integral y multidisciplinario 
encuanto e impacto di continuacion 
di construccion di hotel y expansion 
turistico na Aruba. E necesidad di un 
estudio asina ta ser enfatiza pa e caracter 
compleho di e impacto di expansion 
turistico cu mester comprende, cu ta 
encera dimension economico, eco- 
logico, social y di infrastructura. Un 
acercamento integral y a largo plazo ta 
esencial pa por haci visible e efectonan 
compleho y variable segun tempo. 


E obhetivo primario di e estudio pro- 
poni ta pa evalua efecto directo como 
indirecto riba tereno socio-economico 
y medio-ambiental, di e continuacion 
di construccion di hotel. Ta importante 


pa den esey traha cu varios indicador 
obhetivo y normanan cientifico. E estu- 
dio idealmente lo mester atrae experto 
di diferente tereno profesional, entre 
nan economia, urbanismo, sociologia, 
salubridad publico y mas, pa por garan- 
tiza un analisis holistico. Ta di esencial 
importancia cu den e estudio aki no 
ta investiga solamente e efectonan a 
corto plazo, sino cu ta atende tambe e 
efectonan indirecto a mediano y largo 
plazo y e implicacionnan di un ‘segundo 
ola’. Un tal acercamento amplio ta di 
vital limportancia pa por comprende e 
gama completo di consecuencia cu nos 
actual modelo di turismo ta ocasiona. 


E esfuerzo investigativo aki ta exigi co- 
laboracion entre diferente institucion 
local manera turismo y institucion liga 
na turismo, Banco Central di Aruba y 
Oficina Central di Estadistica pa dato 
valioso, banda di experto internacional 
pa perspectiva mas amplio y experticio 
specializa. Envolve grupo comunitario, 
empresa local y explotante turistico lo 
percura pa punto di vista divesro y 
perspectiva diferente lo keda recogi y 
considera, loke lo conduci na resultado 
mas equlibra y mihor informa. 


Resultado di e estudio aki mester keda 
estableci den un tapport detaya, cu in- 
formacion comprensivo y recomenda- 
cion pa maneho, apoya pa medionan 
auxiliar visual pa por comunica resulat- 
donan di manera efectivo. Ta di crucial 


importancia cu e estudio ta propone un 
cuadro di maneho pa desaroyo turistico 
sostenible, unda crecemento economi- 
co, sostenibilidad ambiental y bienestar 
social y comunitario, y e interaccion 
entre esakinan ta ser visualiza. 


E falta di conocimento riba e terenonan 
menciona aki riba ta fortifica mi convic- 
cion cu e estudio aki no ta solamente 
necesario, sino urgente tambe. Futuro 
di comunidad di Aruba ta depende di 
nos capacidad pa tuma decision bon 
informa cu ta pone salud y properidad a 
largo plazo di e sistema ecologico di nos 
isla na prome lugar. Nos no por afford 
di keda riba un rumbo di desaroyo sin 
por comprende e tipo di implicacion 
aki completamente. 


Bao di bo liderazgo aprecia Aruba lo 
por crea un precedente importante rela- 
ciona cu desaroyo turistico responsable 
y sostenible, unda nos isla ta keda pa 
e actual y futuro generacionnan un 
comunidad activo, incluyente y flo- 
reciente. 


Danki pa considera e peticion aki. Mi 
ta keda pendiente di por consulta e 
posibilidad aki mas den detaye cu bo 
persona o cu miembronan relevante 
di bo team. 


Atentamente, 
Greg Peterson 
Aruba Birdlife Conservation 


Servicio di prome auxilio di Hospital awor ta disponibel pa paradanan di Carnaval 


Den cuadro di e plan di 
siguridad cu a ser traha pa 
cu e celebracion di Aruba 
su Carnaval, diadomingo 
ultimo a keda instala pa 
e prome parada grandi di 
mucha e set up completo 
di e Pre Hospital, unda 


personanan tin e garantia 
di ricibi servicio di prome 
auxilio sin cu mester di bay 
hospital. 


Esnan cu ta encarga pa duna 
e servicio na e publico den 
e Pre Hospital ta personal di 


Dr. Horacio Oduber Hospital 
(HOH) y di Rode Kruis Aruba. 


Crisis Management Office 
(CMO) Aruba ta e instancia 
cu a keda encarga pa parti lo- 
gistica pa asina percura pa e set 
up completo di e facilidad di e 


Pre Hospital. 


Comunidad di Aruba pa me- 
dio di e Pre Hospital aki, tin 
e garantia di por ricibi e di e 
servicio di prome auxilio sin 
cu mester bay directamente 
na e servicio di emergencia di 
Aruba su Hospital pa un inci- 
dente chikito/leve. 


Cu e servicio aki ta yuda na 
baha e fluho di personanan cu 
ta bin haci uzo di servicio di 
emergencia di HOH. 


Recientemente, gruponan di 
mucha y adulto cu ta partici- 
pa na e paradanan di Carnaval 
2024 a entrega nan plan di sigu- 
ridad pa nan respectivo grupo. 


E plan ta contene tur infor- 


macion necesario cu cada un 
di e partnernan cu tin un of 
otro tarea pa cu e celebracion 
di Carnaval. Den e documento 
aki tur partner tin e persona 
di contacto pa den caso cu un 
situacion di emergencia pre- 
senta, nan sa mesora kende nan 
mester comunica cune y atende 
e asunto en cuestion. 


Ta spera cu mirando cu e 
gruponan cu ta participa na e 
paradanan di Carnaval tin nan 
plan di siguridad formalisa, ta 
keda awor na e publico pa nan 
por comporta nan mes manera 
mester ta, pa asina cada grupo 
por presenta nan trahe, obran- 
an di creatividad, nan artenan, 
etc, riba e ruta di e parada sin 
cu nan ta ser stroba. 

Faltando un dia so pa e deadline, 
Apenas 21% di contribuyentenan a cumpli cu pago di impuesto di 
vehiculo di motor 


Ayera mainta, Departa- 
mento di Impuesto a haci 
un yamado na comuni- 
dad pa cumpli cu e pago 
di impuesto di vehiculo 
di motor, ya cu mañan 31 
di januari ta e ultimo dia 
pa paga por lo menos e 
prome mita di aña 2024, 
sin cu e persona mesterr 
haya un boet. 


Meverly Romano, ken ta fun- 
gi como vocero di Departa- 
mento di Impuesto (DIMP), 
a recorda riba e importancia 
di paga impuesto pa vehiculo 
di motor, ya cu manera el a 
sigura, nan tin basta automo- 
bilista cu no ta haci nan pago 
di impuesto na tempo; y se- 
gun ley, e deadline ta mañan 
31 di januari y dia 30 di juni. 
“Nos ta yegando na e fecha 
y ta hopi importante pa tur 
automobilista y motociclista 
sa cu esaki ta algo cu mester 
tene na cuenta cune,” el a 
sigura. 


Despues cu 31 di januari, pa 
esnan cu no a cumpli cu por 
lo menos e pago di mita di 
aña 2024, nan sistema lo traha 
e boetnan cu ta representa 
50% di e suma cu no a paga. 


Cifranan di aña 2023 
Romano a splica cu nan a cera 
aña 2023 cu 89.827 vehiculo 
di motor registra na Aruba, 
84% di automobilistanan a 
cumpli cu e pago di impuesto 
y 14% no a cumpli, sea cu no 
a paga completamente of a 
paga mita di aña so y 2% a en- 
trega nan plachi di number. 


E total di incumplimento 
pa 2023 ta di 12.912, di cual 


8.445 plachi number cu no a 
paga nadadi e impuesto aki y 
4.467 si a paga un parti. 
Esaki ta nifica cu e 12.912 
plachi number aki cu no tin 
pago, e automobilista lo mes- 
ter bay paga e impuesto di 
aña 2023 prome cu nan lo ser 
permiti pa paga impuesto di 
aña 2024. 


Cifranan di aña 2024 
Pa loke ta trata cifranan di e 
aña aki, 89.832 vehiculo di 
motor ta registra y te ayera 
21% di e contribuyentenan a 
cumpli cu pago di impuesto, 
loke ta nifica 18.371 con- 
tribuyente a cumpli caba. 
79% di automobilistanan te 
ayera no a cumpli cu e pago 
di por lo menos, e prome 
parti di aña 2024. 


Pa esnan cu mester haci nan 
pago te ainda, Romano a afir- 
ma cu nan oficinanan ta yen 
y nan ta recomenda pa haci e 
pago online via banco, debi 
cu ta mas facil, sigur y nan 


ta haya e datonan na tempo. 
Nan ta enfatisa y adverti cu 
transaccion di banco cu ta 
ser haci dia 31 di januari at- 
ardi ta bay ser procesa riba e 
siguiente dia 1 di februari , 
kiermen cu e contribuyente 
ta bay haya boet. 


Romano a sigura cu e aña aki 
nan no ta bay hala e fecha di e 
pago. Nan ta wak riba rednan 
social cu algun ciudadano ta 
bisa cu DIMP ta bay hala e 
fecha, pero esey no ta berdad. 
“Antes esey a sucede, pero 
actualmente nos ta tene nos 
mes na e fecha cu ley ta bisa 
y esey ta 31 di januari,” el a 
sigura. 


Contribuyentenan cu tin 
debe atrasa 
Pa esnan cu tin debe atrasa te 
cu aña 2023, Romano a de- 
clara cu ta posibel pa haci un 
areglo di paga te cu aña 2022; 
na esnan cu no tin areglo di 
pago, DIMP na dado mo- 
mento lo cuminsa forsa e co- 


bramento. 


Tin cierto comentario den co- 
munidad cu ta indica cu debi 
cu DIMP no a haci cambio 
den color di e plachi number, 
tin hende cu ta probecha di 
esey pa no paga e impuesto y 
cumplimento ta bay ta miho. 
Sinembargo, 
director 
di 
DIMP, Luenne Gomez-Piet- 
ers a señala cu nan no a mira 
esey den cifranan. “Nos por 
otorga un plachi number tur 
kwartaal mes, e ta keda na e 
comportamento di pago di e 
contribuyente. Esey tin algun 
trigger, si bo sa cu na januari 
bo seguro di auto ta vence, bo 
mester sa caba cu pa decem- 
ber bo mester tin e cen reser- 
va pa bo por cumpli. E plachi 
number a scoge pa cambia 
nan cada cierto tempo duran- 
te cada cinco aña, si ta cambia 
di plachi di number tur aña e 
ta susha nos isla. Y eigenlijk 
nos kier ta mas sostenibel ora 
ta trata di plachi number, pa- 
sobra e plachi ta e trigger pa 


e pago, ta e comportamento 
di e contribuyente cu e sa cu 
ta tur aña e tin e mesun im- 
puesto di vehiculo di motor 
pa paga.” 


Cuerpo Policial ta haci- 
endo control caba riba 
caya 
Vocero di Cuerpo Policial, 
Liliana Rasmijn a sigura cu 
Cuerpo Policial di Aruba ya 
caba tin tempo ta haciendo 
control riba caya, pero na e 
momentonan aki cu nan tin e 
cifranan nan lo duna e infor- 
macion na straatdienst y nan 
lo pone un tiki mas atencion 
riba control di auto riba caya. 


“Durante dia, no tin un mo- 
mento specifico cu tur polis 
ta subi caya, e ta cada dos ora 
cu patruyanan ta sali 24/7 po- 
lis ta disponibel riba caya, na 
unda nan ta controla tanto 
luga, no tin un dia specifico 
ni orario,” el a sigura. 


Pero no ta solamente im- 
puesto loke no ta ser paga 
sino seguro tambe, na unda 
nan como polis tur dia nan 
ta parti boet y esey ta nifica 
cu incumplimento ta basta 
halto. “Nos mester cuminsa 
conscientisa un tiki mas, bay 
un areglo di pago, wak kico 
por haci pa evita e boet tanto 
di impuesto como di polis,” 
Rasmijn. 


Ministerio Publico ta e in- 
stancia encarga di coloca 
e suma di e boet, manera 
Rasmijn a declara, polis ta 
duna un OPV na e persona y 
despues e por acudi te Minis- 
terio Publico pa pag’e of haci 
un areglo di pago, esey ta de- 
pende di cada departamento 
nan maneho. 

60 aña di existencia di SVGA 
Tin mester mas trahado den e casnan pa por cumpli cu e necesidad 
di e habitantenan 


Ayera 
mainta 
Sticht- 
ing 
voor 
Verstandelijk 
Gehandicapten 
Aruba 
(SVGA) a tene un confer- 
encia di prensa en conex- 
ion cu nan 60 aña di exis- 
tencia. Els van Homelen, 
General Manager di e 
fundacion, hunto cu Jacky 
Richardson, PR di e fun- 
dacion, a elabora ariba 
punto, entre otro retonan, 
e exitonan y tambe activi- 
dadnan pa nan celebra- 
cion di 60 aña di existen- 
cia. 


Van Homelen a conta cu 
SVGA a wordo funda dia 9 di 
december 1964 door di me- 
neer P. Harting, meneer A. 
de Vries y señora C. van den 
Berg na momento cu nan a 
ripara cu tabata hopi necesa- 
rio pa Aruba tin un scol spe- 
cial, pasadianan pa mucha y 
adulto, centro pa train trabao 
y cas pa cuido 24/7 pa persona 
cu un descapacidad intelec- 
tual. 


E fundacion a habri Pasadia 
Bibito Pin na aña 1973, na 
aña 1976 a habri Scol Dun’un 
Man a habri, na 1979 SVGA 
a habri un pasadia pa adulto 
na Brasil mainta y atardi den 
e edificio di scol 


dun’un man. Di eynan e fun- 
dacion a keda expande su ca- 
pacidad pa brinda un miho 
servicio y di calidad na es- 
nan cu tin mester di dje. Na 
e momentonan aki SVGA ta 
duna enseñansa, guia y/o cui- 
do na alrededor di 250 cliente 
of alumno diariamente. 


Van Homelen a remarca cu 
den transcurso di tempo 
SVGA a encontra algun reto 
y desde cu gobierno a cambia 
e forma di brinda subsidio na 
e fundacionnan na 2017, sin 
cu a caba di rond af e bev- 
orderingen di hopi trahado 
cu a wordo pidi prome cu e 
cambio, e presupuesto no 
ta yega pa duna e cantidad y 
calidad di cuido cu nan kier 
brinda na nan clientenan. 


“Gobierno, te awe, no a tene 
cuenta cu e suma di subsidio 
cu tin inflacion tampoco. Es- 
aki lamentablemente a resulta 
den un reduccion di personal 
den cuido desde januari 2024 
y un caso den corte contra 
gobierno,” el a señala. 


Van Homelen a splica cu 
SVGA mester a lanta un caso 
contra Gobierno di Aruba pa 
motibo cu na mei di aña pasa, 
e fundacion a wordo informa 


for di Minister di Asuntonan 
Social y Husticia, Rocco 
Tjon, cu nan no lo paga e 
fundacion e suma di 815 mil 
florin cu tin den payback pa e 
trahadonan. 
A pesar di esaki nan tin mente 
positivo ainda mirando cu na 
final di december aña pasa, e 
noticia cu SABA a ricibi pay 
back di 3.35 miyon di florin 
a duna nan speransa cu gobi- 
erno lo paga nan trahadonan 
tambe nan pay back. Mien- 
tras tanto, el a indica, nan ta 
warda decision di hues. 


Otro reto cu el a menciona 
ta cu ta dificil pa haya spe- 
cialista manera psicologo o 
orthopedagogo, y esaki ta 
hunga un rol pa motibo cu 
otro fundacionnan cu ta cay 
bao Ministerio di Salud por 
paga miho salario cu SVGA. 


Van Homelen a indica cu pa 
clientenan cu ta mira cu no 
tin pasadia adecuado pa e 
adulto mayor cu un descapa- 
cidad intelectual na Aruba, 
esey ta haci’e dificil pa fami- 
anan mes wak pa e familiar y 
na su turno e peso riba e cas- 
nan manera Cas Sjabrururi y 
Stichting Ambiente Feliz ta 
bira mas. 


“Tin mester mas trahado den 
e casnan pa por cumpli cu e 
necesidad di e habitantenan, 
y e trahadonan mester di 
habilidad nobo pa deal cu e 
problemanan fisico y psikico 
cu ta bin cu 
edad halto,” el a remarca. 


Pero banda di e retonan, el a 
subraya, tin hopi exito tambe 
di e ultimo añanan. Algun 
exito ta inclui e fundacion a 
logra di habri e cas pa mu- 
cha y hoben, Cas Blenchi, cu 
fondonan di e “Sociaal Cri- 
ses Plan Aruba” y metodo di 
“Disciplina Consciente” ta 
wordo usa den cas pa traha 
mas miho cu posibel na e de- 
saroyo di e muchanan. 


Cu fondonan di samenwerk- 
ende fondsen y hopi ayudo 
di comunidad SVGA a logra 
habri un camber pa cada ha- 
bitante di Cas Sjabururi locu- 
al ta mehora e calidad di bida 
di e habitantenan substancial- 
mente. 


SVGA a cuminsa tambe un 
cooperacion exitoso cu Stich- 
ting Ambiente Feliz na Cen- 
tro di Cuido na San Nicolas. 
Hunto nan ta maneha un 
pasadia pa muchanan cu des- 


capacidad multiple pa esnan 
cu ta biba cerca nan mayor- 
nan y esnan cu ta biba den e 
casnan di Stichting Ambiente 
Feliz na Centro di Cuido. 


Van Homelen a conta cu Scol 
Dun’un man a pasa den un 
trayecto hopi exitoso di me- 
hora calidad door di imple- 
menta liñanan di siña y e 
metodo “Disciplina Consci- 
ente”. Ademas desde e aña aki 
tin un klas special pa vaknan 
creativo y desaroyo social- 
emocional y tin lesnan spe- 
cial pa haya conocemento di 
e mundo digital. 


Tambe e scol a logra bin cu 
e producto di pesto di cali- 
dad halto cu ta rekeri planta- 
cion y trabao di cushina di e 
alumnonan. Otro producto 
cu ta wordo produci na nan 
departamentonan como parti 
di e programa di e clientenan 
ta entre otro e bunita belanan 
di centro Man na Obra, y e 
dushi te di Pasadia Briyo di 
Solo. 


Jacky Richardson a elabora 
ariba kico ta bay ta e activi- 
dadnan cu SVGA ta bay or- 
ganisa pa celebra 60 aña di ex- 
istencia. El a splica cu SVGA 
a forma un comision cu 
representantenan di casi tur 
departamento pa informa co- 
munidad di e enseñansa, guia 
y cuido cu SVGA ta brinda. 


E comision aki lo zorg pa 
mantene e pagina di Face- 
book di e fundacion actualisa 
cu informacion referente nan 
actividadnan y nan lo publica 
videonan regularmente pa in- 


forma y educa 
e comunidad di Aruba di e 
meta/servicio di cada depar- 
tamento di SVGA. 


Richardson a indica cu SVGA 
lo tin un open dag na luna di 
september pa henter comuni- 
dad di Aruba por wak kico tur 
nan ta ofrece pa personanan 
cu descapacidad intelectual. 
E fundacion ta bay organisa 
tambe un caminata pa henter 
comunidad participa hunto 
cu nan pa asina nan tin un 
actividad cu ta bon pa salud 
y tin integracion cu pueblo di 
Aruba. 


“Nos ta gradici comunidad 
di Aruba di curason pa tur e 
apoyo durante e 60 aña di ex- 
istencia di 
SVGA. Sin ayudo di comu- 
nidad nos no por a logra di ta 
unda nos ta awe. E confiansa 
di nos 
clientenan, alumnonan y nan 
famia den SVGA ta hopi im- 
portante pa nos. Nos ta gradi- 
ci e 
esfuerso di tur trahado pa 
duna e miho di nan mes pa 
nos grupo meta tur dia. Nos 
ta gradici nos 
miembronan di directiva cu 
a haci un tremendo trabao 
durante tur e 60 aña y tur 
fundacion di Plataforma pa 
Persona cu un Limitacion pa 
traha hunto na un meta hopi 
importante, cu ta inclusion di 
persona cu un descapacidad 
den comunidad di Aruba y 
gobierno pa duna nos e fon- 
donan pa haci nos trabao im- 
portante, aunke e fondonan 
no ta suficiente,” el a finalisa. 

Converti debe den fondo di… 
Inversion: ‘Dead on arrival’… 


Cualkier debate tocante rumbo di gobernacion 
lo keda domina pa e debenan cu nos lo mester 
elimina pa gran parti. Den esey ta surgi idea con 
pa reduci esaki, manera e idea proponi pa lider di 
e partido democrata cristian pa pidi gobierno Hu- 
landes converti e debe di mas di 900 miyon florin 
den un fondo di inversion. Esey ta zona masha 
bunita, di un momento pa otro nos no tin debe 
sino un suma fantastico pa inverti den futuro di 
nos pais, ki mas bo kier? Partido di coalicion a bay 
di acuerdo cu e propuesta opositor pero e part- 
ner mayoritario den gobierno ta parce di tin otro 
pensamento, cu por tin di haci cu e realismo di e 
propuesta aki. Riba su mes hopi hende lo aplaudi 
un idea asina, pasobra e lo significa un cambio 
radical den perspectiva di proximo añanan. Tam- 
be mester tuma na cuenta cu banda di e pagonan 
riba interes y suma capital gobierno no tin tanto 
posibilidad pa inverti, sin e posibilidad aki. 


Pakico anto lo mester tuma e plan pa e fondo di 
inversion aki como algo irealistico? Pa haya sa 
esey nos mester mira e asunto di otro banda. Ora 
propone algo asina, e ta trata di placa di otro hen- 
de, no di nos. Imagina bo ta bay banco y propone 
nan cu e debe cu bo tin riba bo auto keda poni 
na bo disposicion pa bo, por ehemplo, instala un 
sistema di panel solar riba dak di cas. Nan lo bisa 
bo: “Si nos comprende bon, nos no ta haya nos 
placa back, ni interes, anto riba esey nos ta duna 
bo otro regalo pa bo panel solar; ta banco nos ta, 
no Sinterklaas...” 


Awor, nos por comprende cu lo presenta e caso 
concreto aki di otro manera. Parcialmente esey 
ta corecto den e sentido cu ta existi un relacion 
di apoyo y ayudo entre Hulanda y Aruba. Hunto 
cu e ayudo den forma di prestamo den tempo di 
crisis ta existi un programa di asistencia pa logra 
e reformanan necesario pa Aruba por progresa cu 
vista pa futuro, especialmente den sentido di re- 
forza operacion gubernamental den varios aspec- 
to. E ayudo aki, bao capa di e Landspakket ta den 
ehecucion caba y ta encera ayudo Hulandes unda 
a yega na acuerdo cu esaki ta necesario. Talvez no 
ta mira esaki como ayudo financiero concreto, 
pero durante e añanan cu e asistencia ta core esaki 
ta implica gasto pa Hulanda, aunke no cuantifica 
concretamente. Esey ta haci cu na e momento 
aki Aruba ta pagando un debe y di otro banda ta 
haya ayudo. Si ta bisa Hulanda awor pa lubida e 
debe y aumenta e ayudo drasticamente, e promer 
pregunta lo ta, a base di kico Aruba merece e 
regalo aki? Hustamente gobierno di Aruba y di 
Hulanda ta na mesa pa purba termina e negocia- 


cion tocante e supervision financiero, cu a pesar 
di palabra bunita, e actual gabinete no ta desea. 
Trece e propuesta di e apreciable rival politico den 
e negociacion ta parce ‘djis un tiki di mas’... Muy 
probablemente e contesta Hulandes lo ta: Kico 
nos debe boso despues di tur e berinche contra 
un ley di Reino? Awor un fondo di inversion en- 
vez di paga bo debe, y si nos no ta hera bo ta sigui 
bo oposicion contra e ley tambe? Naturalmente 
e promer asunto cu gobierno di Aruba lo mester 
contesta den un tal situacion ta unda nan ta para 
cu nan continuo protesta contra e ley di Reino, 
y ta logico cu ni e secretario di estado demision- 
ario, ni un eventual gobierno Hulandes nobo, ta 
bay discuti cualkier profundizacion di e relacion 
di ayudo, sin un claridad encuanto aprobacion di 
banda di Aruba di e ley, algo cu na e momento 
aki no ta conveni gobierno di Aruba di ningun 
manera. Concretamente e ta kita nan posibilidad 
pa keda core pa e decision ey, loke na e momento 
aki ta parce e maneho actual di keda ‘delay, de- 
lay, delay’. Ademas, no mester lubida aki cu no 
mucho tempo pasa di igual manera no a logra pa- 
pia tocante converti parti di e debe den un dona- 
cion. E contesta Hulandes ta conoci. 


Pero esey no ta tur. Pregunta: Con Hulanda ta 
evalua e colaboracion den cuadro di ehecucion 
di e Landspakket? Nos tin casi cuatro aña den e 
asunto aki y e frutonan di e esfuerzo conhunto no 
ta di gaba. Esey tin su splicacion, pero ta uno cu 
nos no por spera, ni di ambtenaar ni politico Hu- 
landes bisa publicamente; esey ta nos mes mester 
haci. Hopi di e reformanan proponi lo haci daño 
na e sistema di patronahe y di compadrazgo cu 
podernan economico local, especialmente amigo 
y famia. Mas eficaz y mas transparente goberna- 
cion di Aruba logra bira bao presion Hulandes, 
mas esaki ta afecta e sistema di patronahe politico 
manera el a funciona te awor. E dos partidonan 
cu mas tin di perde den un eventual ‘exito’ di re- 
forma gubernamental ta hustamente e dos parti- 
donan cu desde 1986 a dicta rumbo y resultado di 
gobernacion di Aruba. Claro cu publicamente ta 
necesario pa declara cu nan ta di acuerdo cu tur 
principio di bon gobernacion, pero mantene un 
berdadero intencion di cumpli cu esaki, esey ta 
otro cuento. Hulanda no ta bay bisa esey tampoco 
publicamente, pero habri posibilidad amplio di 
financiamento sin sa kico Aruba ta bay haci cu 
e placa, no ta parce un posibilidad realistico. Por 
ultimo, Aruba no por a ni cumpli cu e poco in- 
version cu tabata presupuesta den ultimo añanan; 
te pa por maneha inversion mas grandi anto...? 

Koningin Wilhelmina Fonds 
Aruba ta spera cu e aña aki 
por logra recauda mas fondo 
cu aña pasa 


Ayera tardi fundacion Koningin Wilhelmina Fonds 
Aruba a tene un conferencia di prensa na unda pres- 
idente di e fundacion, Lily Prince a duna un bista 
ariba con aña 2023 a bay pa e fundacion y anuncia e 
preparacionnan pa nan campaña di recaudacion di 
fondo pa e aña aki. 


“Nos ta spera cu e aña ki ta hopi miho cu 2023 pa Wil- 
helmina Fonds na momento cu nos mester recauda fondo 
den comunidad Arubano,” Prince a expresa. 


E presidente di e fundacion a indica cu e gastonan di e fun- 
dacion a subi y a bira sumamente halto. El a enfatisa cu e 
fundacion no ta perde e confiansa den e comunidad aki cu 
por yuda e fundacion logra haya loke tin mester pa sigui 
dirigi Wilhelmina Fonds. 


“Un palabra grandi di gradicimento ta bay pa e comunidad 
Arubano cu semper a sa di apoya Wilhelmina Fonds cu 
su trabaonan, cu ora cu nos sali ariba caya nan ta haci nan 
donacion,” el a resalta. 


Prince a remarca cu tur persona cu traha pa e fundacion 
ta hendenan cu ta haci e trabao di forma completamente 
boluntario y no ta ricibi ningun tipo di pago. “Nos ta traha 
boluntario pa e comunidad Arubano y muy particular pa 
e pashentnan y familiarnan cu tin di haber cu e malesa 
cancer,” el a subraya. 


El a resalta cu e servicionan y ayudo cu nan ta brinda ta 
gratuito pa tur persona cu ta inscribi na Wilhelmina Fonds 
y esaki ta inclui entre otro transport pa nan bay nan trata- 
mento na oncologia of na ImSan pa radiotherapie, pa bay 
cerca nan specialista ora cu tin cu haya nan chekeo etc. 


Prince a splica cu aña pasa tabata un di e añanan cu tabata 
un tiki mas dificil pa e fundacion. A pesar cu nan a sali 
varios biaha ariba caya pa colecta y recauda fondo, aña pasa 
e fundacion a yega un suma recauda di 35 mil florin. 


Un suma cu, Prince a remarca, ta yega pa cubri cierto gas- 
tonan di net dos luna, particularmente gastonan di e en- 
feremeranan cu ta atende e pashentnan na cas. 


“E atencion aki ta gratuito pa pashent, e famia no mester 
paga nada, pero e fundacion si mester percura pa e tin pa 
e cubri e gasto sikiera di gasolin di e enfermeranan cu ta 
brinda e atencion aki na e pashentnan,” el a indica. 


Pa e motibo ey aña aki un biaha mas e fundacion ta anun- 
cia for di aworaki na comunidad Arubano cu den luna di 
april nan ta bay cuminsa cu e campaña di recauda fondo. 


Cuatro chauffeur a perde nan rijbewijs den 
control durante parada di mucha na Oranjestad 


Cuerpo Policial a informa cu durante 
parada di mucha na Oranjestad Unidad 
Motorisa a tene su controlnan prome, 
durante y despues di parada. 


A para na diferente punto strategico na unda a 
controla un total di 120 auto. Durante e con- 
trol en cuestion a detene 5 chauffeur corien- 
do auto bao influencia di alcohol. 


Di e 5 chauffeur, 4 a perde nan rijbewijs. 


Cuerpo Policial ta informa cu controlnan lo 
sigui. Un biaha mas ta keda recorda pa per- 
cura pa bo documentonan ta na ordo y si bo 
ta stuur no bebe. 


Ban ta mas responsabel den trafico . 


Sr. Andy Lee huramenta como miembro di 
Raad van State pa Aruba 


Mediante un comuniucado di prensa, go- 
bierno di Aruba a comparti e noticia cu 
siman pasa, Rendolf (Andy) A. Lee a hura- 
menta dilanti di Rey Willem Alexander 
na Paleis Noordeinde como miembro di 
Raad van State pa Aruba. 


Sr. Lee ta bira sucesor di Sra. Milly Shwengle, 
kende a ocupa e funcion aki durante ultimo seis 
aña, durante cual el a sa di representa Aruba 
dignamente y segun gobierno di Aruba a indica, 
a haci un excelente trabao. 
Representantenan di un comision independi- 
ente a scoge pa recomenda Sr. Lee pa representa 
Aruba den Raad van State basa riba su trayectoria 
profesional amplio, y basa riba e recomenda- 
cion, Conseho di Minister di Reino a aproba 
e nombramento durante nan reunion dia 24 di 
november ultimo. Sr. Lee ta un politicologo cu 
mas di 30 aña di experiencia den sector publico 
y semi-publico na Aruba, Corsou y Washington, 


Director di CBS Aruba, y Gerente di Depar- 
tamento di Investigacion di Banco Centraal 
Aruba. Tambe e tabata miembro y presidente 
di Parlamento entre 2009 y 2010. Despues el a 
fungi como Minister Plenipotenciario na Wash- 
ington pa Aruba y tawata consehero di Prome 
Minister entre 2018 y 2020. 
Despues di su huramentacion diaranson ultimo, 
Sr. Lee a cuminsa traha inmediatamente den 
Raad van State pa Aruba. Ta desea Sr. Lee hopi 
exito den su funcion representando nos isla. 

Cambernan “safe haven” ta habri na Amsterdam y Rotterdam 
pa laga baby atras 


(NLTimes)—E 
hospital- 
nan academico na Am- 
sterdam y Rotterdam a 
habri un camber unda 
mamanan cu no ta ca- 
paz di cuida pa nan baby 
por laga nan atras den un 
manera sigur. E camber- 
nan di “safe haven” ta un 
facilidad logra den coop- 
eracion cu e Beschermde 
Wieg Foundation, cual a 
crea 11 camber safe haven 
den henter Hulanda. 


Ley Hulandes ta prohibi 
abandono di mucha, pues e 
principio di un luga safe pa 


haci esaki ta controversial. 
Cinco aña pasa, gobierno 
Hulandes a dicidi pa tolera 
cambernan asina pa preveni 
un destino pio pa e baby. 
Segun Parool, Amsterdam 
tin un decada ta papia tocante 


cambernan safe haven. E dis- 
cusion a yega su “peak” tres 
aña pasa ora a descubri un 
baby bibo den bari di sushi 
na Holendrecht. Cinco aña 
prome cu esey, a descubri un 
baby morto den cercania di 


un lago na Amsterdam. Car- 
pachi di un otro baby a ser 
descubri na e waf di Rotter- 
dam na 2022. 


Christianne de Groot di 
Amsterdam UMC a expresa 
su speransa cu e opcion pa 
renuncia e mucha den un 
manera safe y anonimo lo en- 
curasha hende muhenan den 
situacionnan desespera pa bin 
hospital y busca ayudo. “Nos 
ta traha hunto cu Bescher- 
mde Wieg y otro agencia den 
e pais pa sigura cu e mama y 
e yiu mantene contact cu otro 
si ta posibel. Asina nos ta crea 


calidad di bida pa e mucha.” 


Erasmus MC na Rotterdam 
tambe habri su camber di safe 
haven. Ora un mama drenta 
e camber, e porta ta cera au- 
tomaticamente y ta manda un 
señal pa e stacion di nurse cu 
e camber ta den uzo. E mama 
por pone su baby anonima- 
mente den cama y cana bay, 
pero e por papia cu personal 
di hospital via un intercom 
tambe. 


Potret cortesia di Amsterdam 
UMC. 


Hulanda: 
Miembro di gabinete ta critica coleganan tocante recortenan riba proteccion di mucha 


(NLTimes)—E plan di go- 
bierno Hulandes pa recorta 
500 miyon euro adicional for 
di e presupuesto di cuido 
hubenil ta “draconiano” y 
iresponsabel, segun Sec- 
retario di Estado Maarten 
van Ooijen di salud publico. 
Tur medida pa spaar placa 
cu por ser tuma den cuido 
hubenil ta den implemen- 
tacion caba, el a conta NOS 
prome cu un debate parla- 
mentario riba presupuesto 
di cuido di mucha. 


E acuerdo di coalicion di e 
gabinete Rutte IV ta inclui un 
recorte di 500 miyon euro pa 
cuido hubenil cu ainda mester 
tuma luga. Esey ta bin riba di 
e Agenda di Reforma Hubenil 
cu a ser adopta aña pasa, cual 
van Ooijen ta pensa lo spaar 1 
biyon euro pa aña. 


E recortenan adicional a ser 
cambia back pa 2024, pero lo 
mester haci recortenan pa otro 
aña, van Ooijen a skirbi den un 
carta pa parlamentario prome 
cu e debate. E ta lista opcionnan 


pa haci recortenan, incluyendo 
un suma di eigen risico conecta 
cu salario, para cuido serio pa 
dislexia, y no duna reembolso 
pa cuido hubenil cuminsando 
na edad di 18 aña. 


Pero na NOS, el a subraya cu 
esaki no ta recortenan respon- 
sabel. “Mi a lista solamente kico 
e opcionnan ta,” manera el a 
bisa. “Mi a haci mi huiswerk. 
Pero si no puntra mi, mi lo bisa: 
cada un di e opcionnan aki ta 
iresponsabel pa mayoria mucha 
vulnerabel na Hulanda.” 


“Mi semper a bisa: recortenan 
riba presupuesto no mester 
stroba e muchanan mas vul- 
nerabel,” van Ooijen a enfatisa. 
Y esakinan ta “medidanan pisa 
cu sa afecta muchanan den tur 
situacion vulnerabel.” 
No tin otro medidanan streng 
cu ta bon pa implementa pa- 
sobra tur cos “rasonabel y re- 
alistico” ta den proceso caba, 
segun e secretario di estado a 
conta e locutor, referiendo na 
e Agenda di Reforma Hubenil. 
E sector di cuido hubenil ta 
haciendo mas recortenan riba 
costo compara cu otro sector 
di cuido, el a bisa. 


Van Ooijen a bisa cu ta den 
man di gobierno pa dicidi si 
ta implementa mas recorte riba 
e presupuesto di cuido hube- 


nil of pa anula nan. Pero si e 
gobierno nobo no ser forma 
pronto, van Ooijen lo mester 
busca un solucion. El a puntra 
e parlamento pa “dun’e un di- 
reccion” den e debate di ayera 

Mas di 300 Curasoleño ta aplica pa training militar 


(CuracaoChronicle) 
- 
Durante e ultimo siman- 
nan, mas di 300 homber y 
muhe di Corsou a aplica 
cu entusiasmo pa e train- 
ing unda na final nan lo 
bira personal di ehercito 
Caribense. Di esakinan, 
solamente 25 lo sigui na 
e training militar basico, 
cual ta den schedule pa 
cuminsa den augustus. 


For di e 300 aplicacion, e 
candidatonan mas adecua a 
ser scogi y invita pa un pro- 
ceso di seleccion. Siman 
pasa, e prome parti di e se- 
leccion a tuma luga na Suf- 


fisant Naval Barracks, e test 
di deporte. Durante 3 dia, e 
capacidadnan mental y fisico 
di e posibel personal militar a 
ser evalua. Esaki tabata inclui 
core 2200 meter den 12 min- 
uut y un test di landamento. 


35 candidato a exitosamente 
completa e test di deporte. 
Nan lo cuminsa e siguiente 
ronda di seleccion den febru- 
ari, cual ta trata un examina- 
cion medico. E examinacion 
mental lo inclui un entrevista 
cu un psicologo, mientras e 
examen fisico ta evalua si e 
curpa ta cumpli cu e rekisi- 
tonan pa servicio militar. 


E 25 candidatonan top cu 
exitosamente completa e pro- 
ceso di seleccion lo cuminsa 
nan training militar, conoci 
como Basic Military Training 
(BMT) den augustus. Du- 
rante un periodo di 11 luna, 
nan lo ser moldia pa bira per- 
sonal militar di Corsou. 


Actualmente, Corsou tin 136 
personal den servicio. Nan 
ta participa den ehercicionan 
fuera di Corsou, provee asis- 
tencia militar den e region 
Caribe y cada biaha ta co- 
labora mas cu forsa policial di 
Corsou KPC. 


Training anual “Barracuda Warrior” completa 


E 
entrenamento 
Mili- 
tar anual, cu ta carga e 
nomber “Barracuda War- 
rior”, e aña aki a tuma luga 
na Corsou entre 15-29 di 
januari. E training a trece 
varios unidad di Region 
Caribe 
Hulandes 
hun- 
to, entre otro e ‘Marine 
Squadron Caribe’ di Aru- 
ba, e Despachamento di 


Marina di Sint Maarten, e 
Peloton di Boto di Corsou, 
‘Compagnie in de West’ y 
un peloton di Militarnan 
di Corsou. Un totalidad di 
185 militar a participa na e 
entrenamento. 


Meta di e ehercicio tabata pa 
reforsa e colaboracion entre 
e diferente unidadnan, cu 


normalmente ta staciona riba 
diferente isla. E actividad- 
nan durante Barracuda War- 
rior entre otro ta contene, 
ehercicionan di tiramento, 
caredanan 
anfibio 
(tanto 
den dia como marduga), op- 
eracionnan den areanan ur- 
banisa, y simulacion di atak- 
enan plania y no plania. 


E Militarnan di Corsou cu 
mas frecuencia ta participa 
na entrenamentonan Militar 
grandi, den cuadro di con- 
tinuacion di profesionalismo 
di Militarnan di Caribe Hu- 
landes. Banda di esey e eher- 
cicio conhunto ta expande e 
eficacia operacional. 


Barracuda Warrior ta keda un 


ehercicio militar importante 
pa promove preparacion y 
cohesion di forsanan mari- 
timo y terestre den Region 
Caribe Hulandes. Esaki ta 
sostene e mision di Defensa 
den Region Caribe Huland- 
es: brinda pas y siguridad den 
region. 


Zakgeld pa prisoneronan na Corsou a aumenta na 750 florin 


(CuracaoChronicle) - E 
zakgeld pa prisoneronan 
na Corsou lo aumenta 


cu 250 florin, subiendo 
e suma total na 750 flo- 
rin. Minister di Husticia 


Shalten Hato a anuncia 
esaki anteriormente, de- 
clarando cu e Conseho 
di Ministernan a aproba 
e proposicion aki. Esaki 
ta permiti e familiarnan 
of conocidonan di e pris- 
oneronan deposita mas 
placa. 


E prisoneronan awo lo ser 
permiti tin 750 den nan 
cuentanan, cual ta permiti 
nan haci compra di produc- 
tonan necesario dentro di 
prison. Nan familiarnan ta 
rekeri deposita e cantidad aki. 
Minister Hato a hustifica e 
decision tuma siman pasa cu 
inflacion. A causa di e au- 


mento den prijs di produc- 
tonan y otro gastonan cubri 
pa e zakgeld cu e prisonero- 


nan ta ricibi, e aumento te na 
750 florin por ser y ta husti- 
fica. 

Discusion di formacion di gabinete ta sigui “pisa” despues cu Wilders 
ta insulta lider di VVD 


(NLTimes)—Lider di par- 
tido PVV, Geert Wilders, 
a reconoce cu tin pre- 
sion riba e discusionnan 
di formacion di gabinete. 
Su partido a pasa shete si- 
man purbando di forma 
un gabinete cu NSC y 
BBB, cu posiblemente cu 
e apoyo di VVD. A pun- 
tra Wilders tocante un 
cantidad di tweets cu el a 
publica riba e plataforma 
X siman pasa, incluyen- 
do un den cual el a referi 
na e lider di VVD, Dilan 
Yeşilgöz, como “zuur”, y 
un otro den cual el a sug- 
eri na e prospecto di elec- 
cionnan nobo. 


Wilders	 a	 zundra	 Yeşilgöz	 
despues cu el a critica e lider 
di PVV durante un confer- 
encia	 di	 Yeşilgöz	 su	 partido.	 
Na e conferencia di VVD, 
Yeşilgöz	 a	 haci	 chansa	 den	 
su discurso, bisando cu “si 
bo	ta	manda	mensahenan	ra- 
bia	riba	mundo,	bo	por	hasta	 
gana	eleccionnan	cune.”	E	ta- 
bata referiendo na Wilders, di 
ken su partido a bira e partido 
mas	grandi	den	Tweede	Ka- 
mer despues di e eleccionnan 
na	november.	 


Mientras cu e tabata purba 
di calma e dessatisfaccion 
dentro di su mesun partido e 
weekend	aki,	Wilders	a	skirbi	 
riba	X	cu	e	kier	un	gabinete	 
derechista.	 “Mi	 ta	 spera	 nos	 
logra,	 pa	 asina	 no	 mester	 di	 
eleccionnan	 nobo,”	 segun	 e	 
lider	di	PVV.	E	referencia	na	 
posibel eleccionnan nobo a 
causa	 algun	 pregunta,	 paso- 
bra	 negociacionnan	 ainda	 ta	 
andante.	 


“E	combersacionnan	ta	den- 
tro di un atmosfera positivo, 
pues	mi	no	por	splica	esey,”	 
Yeşilgöz	 a	 bisa	 como	 respu- 


esta	 na	 preguntanan	 for	 di	 
prensa.	 “Mi	 tabata	 un	 tiki	 
sorprendi	di	esey	tambe.”	Na	 
e conferencia di VVD, el a 
papia	di	un	“bon	chens	pa	un	 
cooperacion	fructifero.”	 


El	a	bisa	cu	no	ta	importante	 
bon Wilders insult’e person- 
almente	riba	red	social.	E	no	 
a	pensa	riba	dje	mucho,	el	a	 
bisa despues di un consulta 
cu Wilders, e otro lidernan di 
partido NSC y BBB y Ron- 
ald	 Plasterk,	 ken	 ta	 guiando	 
e	discusionnan	di	formacion.	 


Mientras tanto, lider di NSC, 
Pieter	Omtzigt,	tambe	a	referi	 
na	“combersacionnan	anima”	 
entre	 e	 partidonan.	 “Nan	 ta	 
partidonan	 diferente,”	 el	 a	 
bisa	 despues	 di	 e	 negocia- 
cionnan.	 “Bo	 sa,	 nos	 lo	 tira	 
bista	riba	e	rapport,”	Omtzigt	 
a bisa como contesta riba pre- 
guntanan	di	reporteronan	to- 
cante	si	e	partidonan	lo	yega	 
na	un	acuerdo.	Ronald	Plas- 
terk a priminti pa reporta riba 
e	negociacionnan	na	comien- 
so	di	februari.	Pero	el	a	sug- 
eri	varios	biaha	cu	e	no	por	 
haci	esaki	den	e	prome	siman	 
di	luna.	E	lider	di	NSC	no	a	 
descarta cu e partidonan lo 
tene mas discusionnan otro 
siman.	 


Ta	parce	mi	sabi	pa	forma	e	 
gabinete	 despues	 di	 elecci- 
onnan.	 Y	 despues	 gobierno	 
ta	estableci.	Y	si	esey	no	traha	 
mas, semper bo por rectifica 
esey,”	manera	Omtzigt	a	bisa	 
ora e ser presenta cu declara- 
cionnan	di	Wilders.	 
Plasterk no kier a duna co- 
mentario	 riba	 e	 tweets	 di	 
Wilders den cual el a insulta 
Yeşilgöz	y	a	sugeri	riba	e	posi- 
bilidad	di	eleccionnan	nobo.	 
Partidonan tin e necesidad pa 
sigui	 enfatisa	 nan	 diferencia	 
mutual	 tin	 biaha.	 “Y	 mi	 no	 


tin nada mas cu aprecio y re- 
spet	pa	esey.	Pasobra	natural- 
mente	asina	e	mester	ta.”	 


Specialmente den e tereno di 
finanzas,	 negociacionnan	 di	 
coalicion	por	ta	“pisa,”	segun	 
Plasterk	a	bisa	dialuna.	“Placa	 
semper ta un topico impor- 
tante pasobra e ta afecta tur 
cos	 cu	 bo	 kier.”	 Di	 e	 parti- 
donan riba mesa, solamente 
VVD	tin	su	manifesto	anota.	 
PVV,	NSC	y	BBB	no	a	haci	 


esaki,	 cual	 ta	 haci	 e	 conse- 
cuencianan di nan plannan 
financiero	insigur.	VVD	tam- 
be ta insistiendo riba mas re- 
corte, cual PVV, en particular, 
no	ta	faborece.	 


“En	 berdad	 no	 mester	 acor- 
da	riba	esey,”	Plasterk	a	bisa	 
despues di un otro dia di ne- 
gociacionnan.	Esey	no	ta	nec- 
esario durante etapa aki, el a 
subraya.	“Pero	mester	tin	un	 
prospecto	di	acuerdo.	Y	esey	 


ta	naturalmente	un	pregunta	 
grandi,	 specialmente	 den	 fi- 
nanzas.”	 


Plasterk a bisa cu tin un pro- 
greso	 den	 e	 discusionnan,	 
cual	lo	yega	su	fin	pronto.	El	 
a	bisa	cu	e	ta	kere	ta	un	hecho	 
di bida cu e discusionnan ta 
pisa	tin	biaha.	“E	lo	ta	mal	se- 
ñal si no tabatin discusionnan 
pisa.”	 

Brazil: Polis Federal a haci entrada hudicial na cas di un yiu di ex- 
presidente Bolsonaro 


(EFE) – Polis Federal di 
Brazil ayera dialuna a 
drenta den cas y den e ofi- 
cina di e concehal di Rio 
de Janeiro, Carlos Bolso- 
naro un di e yiunan di ex- 
presidente Jair Bolsonaro, 
pa loke ta trata un inves- 
tigacion pa spionahe ile- 
gal durante e mandato di 
su tata (2019-2022) segun 
medionan local a indica. 


E accion ta un continuacion 
di un operacion cu a cuminsa 
diahuebs di siman pasa pa 
elimina un presunto red den 
cual miembronan di Agen- 
cia Brasileño di Inteligencia 
(Abin) y polisnan federal a 
spiona adversarionan di Bol- 
sonaro ilegalmente y a purba 
di faborece e yiunan di dje. 


Ayera e agentenan tabata 
busca “avansa riba e nucleo 
politico” di e organisacion ili- 
cito, “identificando e princi- 
pal destinatario y beneficiario 
di informacionnan produci 
ilegalmente pa Abin a traves 
di accionnan clandestino,” 
segun e nota di e corporacion 
a bisa. 
Den imagennan publica den 
e canalnan principal di TV 
di e pais, autonan di Polis 
Federal tabata dilanti e cas 
di Carlos Bolsonaro na Rio, 
asina como tambe paden di e 
Camara Municipal di Rio. 
Autoridadnan Brasileño ta 
sospecha cu e concehal Bol- 
sonaro tabata un di e des- 
tinatario di e informacion 
haya ilegalmente di parti di 
Abin, di acuerdo cu e corant 


O’Globo. 
Corte Supremo ta encarga 
di e caso aki y tambe ta dirigi 
riba e diputado federal Alex- 
andre Ramagem, un aliado 
importante y partidario di 
Bolsonaro cu tabata hefe di 


Abin durante administracion 
di e lider ultra derechista aki. 
Investigadonan a haya señal- 
nan di existencia “di un or- 
ganisacion criminal cu tabata 
actua paden di Abin, cu in- 
tencion di spiona ilegalmente 


personanan y autoridadnan 
ora tabata hack computernan 
of telefonnan sin autorisacion 
hudicial.” 
Segun e Supremo, e red aki a 
purba “beneficia” Renan Bol- 
sonaro, e yiu menor di ex- 
hefe di Estado ken tambe ta 
bao investigacion den un caso 
di trafico di influencia debi 
na sospechonan di cu el a fa- 
borece un grupo empresarial 
ora su tata tabata na poder. 
E instancia hudicial maximo 
tambe a señala den un nota 
oficial cu e senador Flavio 
Bolsonaro “pa realisa rap- 
portnan pa yud’e den su de- 
fensa” den e caso den cual el 
a responde pa desviacion di 
recursonan di Asamblea Leg- 
islativo di Rio de Janeiro. 


Mas di 51.000 operativo y 237 terorista deteni debi na violencia 
na Ecuador 


(Infobae) – For di mo- 
mento cu presidente Dan- 
iel Noboa a declara con- 
flicto arma dia 9 di januari 
ultimo, forsanan di orden 
a ehecuta 51.206 operativo 
na nivel nacional pa neu- 
tralisa e integrantenan di 
22 grupo narcocriminal cu 
a ser cualifica como teror- 
istanan. 


Te 28 di januari, segun infor- 
macion mas reciente, 4.181 
detenido, 237 individuo ta 
bay ser procesa pa terorismo. 
Minister di Interior, Monica 
Palencia, a informa cu prome 
cu 9 di januari, tabata reg- 
istra un promedio di 27,8 
mortonan violento pa dia. 


Mientras cu awor e cifra ta 
di 10,6 como resultado di 
operativonan realisa pa Bloki 
di Siguridad. “Nos ta reduci- 
endo e cifranan y nos ta bay 
contene esaki,” el a bisa. 
Gobierno a denomina su 


strategia di siguridad “Plan 
Fenix,” cu entre otro, tabata 
busca e mayor presencia di 
militarnan pa combati crimen 
organisa, ekipa e forsanan di 
siguridad y centralisa servi- 
cionan di inteligencia. Palen- 


cia a indica cu “politica di sig- 
uridad ta contempla asesoria 
y cooperacion internacional. 
Ademas, a afirma cu sigu- 
ridad no ta solamente pa un 
tema di represion, sino cu ta 
involucra prevision, preven- 
cion y control, asina como 
siguridad integral pa pasa na 
inclusion economico y gen- 
eracion di empleo pa sali for 
di e crisis,” un comunicado 
oficial a informa. 


Ademas di e detenidonan, 
Polis y Forsa Arma a ehe- 
cuta seis terorista y a realisa 
90 operacion contra e gru- 
ponan aki. Entre loke a con- 
fisca tin 88.778 dollar cash, 
1.424 arma di candela, 1.782 


arma blanco, 5.286 explosivo 
y 73.457 municion. 


Gobiernonan rond di mundo 
a mustra nan apoyo pa Ecua- 
dor pa combati e crimen or- 
ganisa transnacional. Gobier- 
no di Brazil a ofrece pa man- 
da polisnan Brasileño pa co- 
labora den investigacionnan, 
tareanan di siguridad publico 
y trabounan di inteligencia, 
ademas Argentina a imple- 
menta un operativo exitoso 
cu a permiti e deportacion di 
e famia di alias Fito, lider di 
Los Choneros di e pais ey, su 
huida for di prison a ocasiona 
e jornadanan violento cu Ec- 
uador a biba na comienso di 
luna aki. 


Activistanan ta protesta debi cu coridanan di toro a regresa na 
Ciudad de Mexico 


(Reuters) – Defensornan 
di derechonan di bestia a 
manifesta na Ciudad de 
Mexico diadomingo ul- 
timo debi na e regreso di 
corida di toro na capital, 
nan ta pidi pa pone fin 
na maltrato pa bestia den 
eventonan aki. 


“Tauromaquia” a presenta na 
Mexico for di siglo 16, pero 
impulso di derechonan di 
bestia, casonan den corte y 
un disminucion di siguido di 
e tipo di espectaculo aki den 
ultimo añanan a hibel’e na un 
posicion cu por marca su fin. 
Entre gritonan “tortura no ta 


arte, no ta cultura” defensor- 
nan di derechonan di bestia a 
reuni hunto e Plasa di Mex- 
ico prome cu lo a cuminsa e 
prome espectaculo taurino 
despues di un aña y mey na 
capital Mexicano. 
“Nos ta mira muchanan di 7 
of 8 aña cu ta drenta na corida. 
Nos ta normalisando violen- 
cia, normalisando e maltrato, 
e matansa pa recreacion,” un 
studiante cu a participa den e 
protesta y ken no a duna su 
nomber, a bisa. 
Plasa di Mexico, e espacio 
taurino mas grandi na mun- 
do, den oranan di atardi di 
diadomingo ultimo a realisa 


su prome corida despues cu 
Suprema Corte a garantisa 
na december e regreso di to- 
ronan na Ciudad di Mexico, 
despues di un “suspension 
definitivo” for di 2022 como 
medida cautelar na spera di 
resolucion di un huicio. 
Plasa di Mexico no a contesta 
na e pedido di comentari- 
onan realisa pa Reuters, riba 
nan rednan social, e entidad 
a comparti “Impacto di Tau- 
romaquia na CDMX. Miles 
di trabou directo y indirecto 
ta ser reactiva awe,” hunto cu 
un video di luganan di benta 
cu ta den e plasa. 

Pedro Pierluisi ta destaca e logronan di Puerto Rico den turismo 
sostenibel durante FITUR 2024 


(ElNuevoDia) - E gober- 
nador di Puerto Rico, Pe- 
dro Pierluisi, a presenta 
Puerto Rico como un 
centro di turismo sosteni- 
bel ariba nivel mundial 
durante su intervencion 
como orador na e Feria 
Internacional di Turismo 
(FITUR), na Madrid, Spa- 
ña. 


Durante e evento, cu ta sirbi 
como un punto di encuentro 
global pa e profesionalnan di 
e industria di turismo ariba 
nivel mundial, Pierluisi a de- 
staca e exitonan turistico di 
e isla logra durante su auto- 
ridad como gobernador en- 
tre cual el a menciona kibra 
anualmente e record di bishi- 
tantenan y e efecto multipli- 
cador cu esey ta nifica den e 
desaroyo socioeconomico di 
Puerto Rico. 


“Integra den e comunidad 
y den nos hende ta sin duda 
e forma mas genuino di ga- 
rantisa e sostenibilidad y 
fortalecemento di nos in- 
dustria turistico riba largo 
plaso. P’esey, e ta necesario 
pa atende e necesidad- y ex- 
pectativanan di nos bishitan- 
tenan, mescos cu e aspira- 
cionnan di e ciudadanonan 
residente na momento di dis- 


fruta di e espacionan turisti- 
co,” Pierluisi a bisa mediante 
declaracionnan por escrito. 


E gobernador a resalta even- 
tonan cu a mobilisa e turismo 
manera Fiesta de la Calle San 
Sebastian, e identidad cul- 
tural di e municipio Loiza, 
e gastronomia y e concepto 
culinario di for di e campo pa 
mesa, e diversidad geografico 
di e isla y e turismo ambien- 
tal mediante e programa di e 


Compania di Turismo, “Des- 
tino Verde.” 


E programa aki, e goberna- 
dor, a splica, ta e resultado 
di e implementacion di un 
modelo integral nobo cu ta 
abarca 
diferente 
iniciativa 
bao un structura unifica cu ta 
busca elimina algun di e im- 
pactonan negativo cu e tur- 
ismo tin riba e medio ambi- 
ente na mesun momento cu e 
ta acelera e proceso di reduci 


emisionnan di carbon den e 
industria, e ta aumenta e con- 
scientisacion 
comunitario, 
e ta impulsa e practicanan 
comercial responsabel y ta 
preserva e ambiente cultural 
y social di Puerto Rico. 


Ademas Pierluisi a menciona 
e plataforma digital “Voy Tur- 
isteando,” cu, ora di promove 
y educa ariba e turismo re- 
sponsabel, e ta priorisa e sos- 
tenibilidad cu e meta di atrae 


turistanan mas consciente y 
promove practicanan di tur- 
ismo responsabel. 


Di mesun manera, el a en- 
fatisa ariba e campaña “Tum- 
ba La Tira’era” cu ta promove 
un programa di gestion di 
recogemento di residuo pa 
mitiga e impacto ambiental 
den e atraccionnan turistico. 


“Como gobernador, mi ta 
kere firmemente cu e ac- 
tivonan mas importante den 
materia di turismo cu nos tin 
na Puerto Rico ta nos hende- 
nan y nos recursonan natu- 
ral. P’esey nos esfuersonan 
di promocion y marketing ta 
constantemente incorporan- 
do iniciativanan enfoca den 
un turismo inclusivo y sos- 
tenibel,” e Prome Ehecutivo 
a bisa. 


Di mesun manera, Pier- 
luis a menciona e campaña 
“Vive Boricua”, di e ofi- 
cina di marketing di destino 
(DMO, na Ingles), Discover 
Puerto Rico, unda, el a bisa, 
ta mustra mundo e calides di 
e Portoriqueñonan, na me- 
sun momento cu ta destaca e 
playanan, e diversidad natural 
cu ta inclui boskenan tropical 
y seco, lago- y riunan, cue- 
banan y varios atraccionnan. 


Republica Dominicana: Presidente Abinader ta reacciona riba 
detencion di dokter Wazar Gomez y ta ordena su libertad 


(DiarioLibre) 
– 
Presi- 
dente di e Republica, Luis 
Abinader, a traves di vo- 
cero di gobierno a reac- 
ciona ariba e detencion di 
dokter y activista Wazar 
Gomez, ken a wordo in- 
tercepta mientras e tabata 
protesta di manera paci- 
fico cu un poster urgiendo 
e mandatario pa presta 
atencion na e pashentnan 
cu cancer y problemanan 
psikiatrico di provincia di 
San Jose de Ocoa. 


Segun director di Comuni- 
cacion di Gobierno, Homero 
Figueroa a informa, presi- 
dente Abinader a ordena e 
libertad di e dokter “inme- 
diatamente” y a pidi pa cum- 
insa cu un investigacion ariba 
e hecho. 


Den e publicacion, e comu- 
nicador a manifesta cu for 
di gobierno nan ta garantisa 
e derechonan di e ciudadan- 
onan. 
“Nos gobierno ta garantisa e 


derechonan ciudadano. Pres- 
idente Luis Abinader, despu- 
es di observa ariba rednan 
social e video di detencion 
di dokter W. Gomez mien- 
tras e tabata eherce su dere- 
cho na un protesta pacifico, a 
ordena su libertad inmediato 


y a duna instruccion pa cum- 
insa cu un investigacion ariba 
e suceso. Nos no ta tolera e 
abusonan aki,” e publicacion 
ta indica. 


E poster tabatin skirbi “Señor 
Presidente, dicon tin tanto 


pashent di cancer y psiki- 
atrico na Ocoa?”, compaña 
pa bandera di Republica Do- 
minicana. 
Asina abogado Wendy Santo 
Berroa a denunci’e, ken a bisa 
cu Wazar Gomez a yam’e den 
oranan di anochi pa inform’e 


cu e tabata deteni na prison di 
San Jose de Ocoa. E hurista a 
haci un video, cu el a publica 
y difundi ariba rednan social, 
pa ofrece e informacion y 
mustra bao cual circunstancia 
e dokter a wordo deteni, ken 
ademas ta un activista social. 


E video ta capta e momento 
cu varios agente policial y 
varios civil a intercepta e dok- 
ter mientras e tabata cana, y 
sin bisa ningun palabra, nan a 
subie di manera forsa y exce- 
sivo den un van cu no tabatin 
plachi di number di e Polis 
Nacional. 


E polisnan cu a actua, cu a 
yega na e escena ariba brom- 
mer, no a subi den e van den 
cual nan a bay cu e dokter, 
ken a keda bao custodia di 
tres homber bisti manera 
civil. 


Gomez ta candidato tambe di 
e Partido Reformista Social 
Cristiano (PRSC) pa bira se- 
nador. 

CARNAVAL 


Decreto Prins y Pancho Grandi Carnaval 70 


Di Prins y Pancho 70 Grandi 2024 


Awe nos centro special di 
Small Well… cu ta conecta 
ariba cu abou…ta reconoce 
cu ami Jerwin Mercera 
Mihor conoci como Car- 
naval 70 su Prins Show lo 
priminti di comanda riba 
Parlamento di Aruba pa 
e proximo temporada di 
Carnaval. 


Como Rey di tur brug cu 
ta conecta henter un isla na 
otro….Presidente di Sabana 
Basora Dead Zone Condo’s, 
Emperador di tur Indian den 
Franse Pas y di tur conocedor- 
nan di Mondi Fierno ta cla pa 
coy Mando pa 2024. 


Ami Pancho TIME Samuel 
Winklaar lombrishi dera den 
Paradera, pero firme como 
adjutant Kapitein di Catashi, 
conservador di National Park 
y cuidador di Bultos na Boca 
Prins, Dos Playa y Daimari ta 
cla pa reparti alegria y Felicidad 
pa henter Aruba y tambe na 
esnan cu no ta gusta carnaval. 


Hunto nos ta declara cu, nos 
como lidernan oficial di nos 
Carnaval 70 ta gradici Gobi- 
erno di Aruba pa reconoce pa 
nos tuma over pais Aruba te 
cu final di Fakkel di Carnaval 
71. Mirando e seriedad di nos 
dos como hombernan integro 
y sincero, no ta cla pa afilia nos 
mes na Gobierno W2 (we two) 
ta anuncia cu nos lo ta boso 
candidatonan pa Partido nobo 
LOLO y ta bin pa kita tur bo 


DOLO den eleccion binidero 
defendiendo nos Carnaval y 
ta cu nos ta Cla pa SHOW 
TIMEEEE….y corda den 70 


tene nos na cuenta… 
Awe nos ta decreta den nos 
idioma nos puntonan pa 
discucion den parlamento 
y gobierno di Aruba. 


Ami como Prins di Pais 
Aruba 2024 ta decreta: 
1. For di apertura di Car- 
naval 11-11 mester haci 
un encuesta na hobennan 
y mira nan deseo pa haci 
mas eventonan na nan 
gusto. Tur siman lo mes- 
ter duna nan atencion den 
Minister raad pa nan por 
vocifera nan deseonan y 
mester wordo cumpli cu 
esaki tambe. 
2. Nos ta boga pa traha un 
Comision apart di hoben 
adulto pa yuda guia Carna- 
val bek den bario y manda 
Darren pa contesta telefon 
pa nos grandi 125 pa un 
temporada di 3 periodo di 
Carnaval. 
3. Pone conciertonan estilo 
Romeo Santos pa duna nos 


tumberonan mas exposure 
ora artistanan no presenta 
na ora y nan mester entre- 
tene e publico. 
4. Pa drecha caminda nan 
dilanti high rise pa no gaña 
turistanan cu ta bin bishi- 
ta nos isla cu e caminda 
ta traha pa duna ritmo di 
Caiso den Carnaval 
5. Pa pone mas iluminacion 
den Franse Pas pa por haci 
parada di luz. 
6. Usa COCOLISHI pa 
organisa workshops di 
actuacion y con pa conta 
jokes pa Prins cu Pancho. 
7. Parlamento di Aruba 
mester pone un suma dis- 
ponible pa asina pidi ex 
ganadornan di Prins cu 
Pancho pa bira trainer na 
talentonan rond di nos isla. 
8. Manera cu kima MOMO 
pa cuminsa cu les di cose- 
mento pa Prins cu Pancho 
y reinanan. Esaki lo yuda 
nan baha nan gastonan y pa 
nan por ricibi nan pañanan 


na ora tanto pa eleccion 
como pa paradanan. 
9. Mester busca pa Carana- 
val 70 un bruho pa yuda cu 
e sacamento di ganadornan 
di Kavel. Pidi e maestro pa 
saca e misterio aki via bola 
di cristal. 
10. Forma un comision di 
terapistanan psicologico, 
MMA, taekwondo, medit- 
acion spiritual, kickboxing, 
pa por trece Paz y Alivio 
entre Musica y SMAC 
11. SMAC traha un flota pa 
reinanan cu no ta pertenece 
na ningun grupo pa nan por 
bay paradanan di Carnaval 
sin ningun problema. Si e 
reina mester habri parada 
e lo tin su Carosa y no lo 
tin bringamento pa bay di- 
lanti of bin di patras. Asina 
tur reina por stop di carga 
nomber di grupo hunto cu 
scol of Districto y por ta 
nan mes. 
12. Ban Kima Momo bek 
riba diamars cu banda of 


sound system y mantene nos 
Carnaval bibo. 
13. Pone e Camel Kabubi ta e 
atraccion principal di nos Car- 


naval 70. Siña tur mandatario 
con pa tene e Cabes y blublu- 
bluuu… e lo ta un saludo car- 
navalesco. 


Conclusion: 
Carnaval 71 aña lo ta mas lar- 
go ta sugeri pa duna Prins cu 
Pancho maske ta un weekend 
extra pa drenta den e fever di 
Carnaval. Nos ta desea pa nos 
por ricibi mas reconocimento 
como e monarcanan di Car- 
naval, esnan cu awe ta ricibi 
e yabi pa compaña e Reynan. 
Nos tambe ta conta y nos ta e 
dirigentenan di carnaval. Duna 
nos un jeep pa core rond di 
Aruba y promocional pa un 
luna e eleccionnan. Haci nos 
e voceronan di Carnaval. 


Nos deseo: 
Pa nos por pone mas aten- 
cion na e tareanan di Prins cu 
Pancho di Carnaval. Stop cu 
Discordia y POLEMICA cu 
ta destrui en bes di construi 
nos carnaval. Demostra em- 
patia pa otro, Biba cu Amor, 
Union, Pas y Nos Dushi Car- 
nival Hunto Nos por Disfrute 
Sano Conciente y yena cu Am- 
biente. Ah prome nos termina 
traha algun sapato triple dek pa 
nos actual president di SMAC 
pa ora e enfrenta ken cu ta e 
por mira nan den nan wowo. 
Firma bou di brug grandi 
na Balashi, cu testigonan di 
Catashi, 


Prins Show y Pancho Time 

Hofi den Bario exitoso cu boluntarionan di De Schakel College 


Diabierna dia 19 di Janu- 
ari un grupo di Studiante 
di De Schakel College 
a join e grupo di volun- 
tario 60plus cu tur siman 
ta mantene un Hofi den 
Bario na Cashero, cual ta 
cay bou di un di e proyec- 
tonan pa 60plus di Funda- 
cion Movemiento ta Bida 
(FMTB). 


Meta di e projecto aki ta pa 
keda activo, siña encuanto 
plantacion y mantene e Hofi. 
Semanalmente tin boluntario 
di Cas Sjabururi cu tambe ta 
yuda. E mainta a bai suma- 
mente bon unda cu e 18 ho- 
ben nan a yuda cu limpiesa di 
e tereno, kita yerba, vertilisa 
e tera y transporta paletnan. 
Mientras tabata traha a canta 
hunto den team. E studian- 
tenan a hasi pregunta y hopi 
splicacion a wordo duna en- 
cuanto e matanan di fruta y 
berdura. E hoben nan a gusta 
traha pafo den naturalesa 
pero varios a bisa cu ta trabou 
toch mas pisa cu nan a kere. 


E iniciativa pa participa a bin 
di parti di De Schakel cual ta 
un scol multilingual cu ta en- 
foca riba e studiantenan de- 
saroyo personal y como ciu- 
dadano mundial. Man habri 
FMTA a tuma e ayudo aki. 
E proyecto ta draai danki na 
boluntarionan figo y dedica 
pa yuda minimo 2x pa siman. 
Pa medio di e comunicado 
aki FMTB ta pidi organisa- 
cion mas grandi of compania 
si por tuma contacto pa 1, 2 


of 3 bes pa aña yuda cu limp- 
iesa di e tereno cual ta trabou 
mas pisa pa e 60plussers nan. 
Of por bel 592-5433 pa mas 
informacion. 


Tambe tur otro voluntario 
ta bon bini y por inscribi via 
Arubavolunteers.org FMTB 
kier a gradici e docente- y 
alumnonan di De Schakel pa 
scoge e proyecto aki y pa nan 
yudansa. Masha danki! 


Sra. Lies Vrolijk a cumpli 40 aña como empleado publico di Aruba 
na DIMP 


Siman 
pasa 
diamars, 
Minister Maduro tabata 
tin e placer di ricibi sra. 
Lies Vrolijk pa asina por 
felicit’e pa su 40 aniver- 
sario como empleado pu- 
blico di Pais Aruba. 


Den presencia di Directora, 
coleganan di Departamen- 
to di Impuesto (DIMP) y 
famia, e mandatario a entrega 
sra. Lies, su decreto guber- 
namental y un recuerdo pa 
e bunita logro aki. Minister 
Maduro a gradici sra. Lies pa 
tur e añanan dedica na servi- 
cio loyal na Gobierno di Aru- 
ba. Minister Maduro a fe- 
licita y yama danki tambe na 
coleganan y na e famia di sra. 


Lies, cu ta brinda nan sosten 
y cariño pa asina sra. Lies por 
dedica na su trabou na bien- 
estar di Aruba. Pa e ocasion 
di hubilo aki, sra. Luenne 
Gomez-Pieters, Directora di 
DIMP, tambe a hiba palabra 
di gradicimento na sra. Lies y 
a comparti un tiki di e trabou 
di Lies den e ultimo 40 aña. 


Minister Maduro ta gradici 
sra. Lies, su famia y colega- 
nan di DIMP pa e combersa- 
cion ameno cu a sigui. Masha 
pabien y cu nos bon Dios 
por brinda sra. Lies Vrolijk 
bon salud pa asina por keda 
brinda servicio na nos comu- 
nidad. 


riba caya a15 


Dama cu a ocasiona accidente a bandona sitio lagando auto atras 
pero su pareha a bin para responsabel 


Diasabra madruga a dren- 
ta informe di un accidente 
na e crusada Emmastraat/ 
J. G. Emanstraat, mesora a 
dirigi un patruya na e si- 
tio. 


Na yegada di e patruya a bin 
compronde cu aki ta trata 
di un accidente unda cu un 
dama chauffeur di un Toy- 
ota Passo biniendo for di 
Emmastraat no a para duna 
preferencia na e Toyota Yaris 
cu tabata bini for di J. G. 
Emanstraat y nan a dal den 
otro. Despues di e impacto e 


dama chauffeur di e Passo a 
bandona e sitio, pero un rato 
despues e pareha di e dama a 
presenta pa responsabilisa su 


mes pa e accidente. Afortu- 
nadamente ningun hende a 
resulta herida. 


Hoben a agredi homber di edad cu un scop 
na su pecho 


Diasabra mainta a drenta 
informe di un caso di mal- 
trato na Steenweg, mesora 
a dirigi un patruya na e si- 
tio. 


Na yegada di e patruya a bin 


compronde cu un persona 
di edad lo a ser agredi pa un 
hoben. Esaki despues di cu 
e homber a nenga e hoben 
placa pa paga su compra. E 
hoben abusador a hisa un 
scop dal e homber di edad na 


su pecho mand’e vloer y djey 
sigui agredi’e. Na yegada di 
polis ya caba e hoben a bay 
for di e sitio. Polis a tuma e 
keho di e homber y a keda di 
busca e sospechoso. 


Persecucion unda hoben a hasta purba dal 
polis y bula cura y purba core bay 
na Madiki 


Diasabra madruga a dren- 
ta informe di un auto hor- 
ta cu polis a topa den area 
di Bushiri. Mesora a cum- 
insa un persecucion di e 
Hyundai Getz blauw scur. 


E a core den Madiki, Brik- 
straat, 
Balenderstraat, 
Timonstraat y despues bek 
den Madiki. Y a na final a 
yega un dead-end y a dal den 
un tubo di awa. Aki e sos- 
pechoso sigui core na pia, a 


bula un cura y a purba core 
bay y te hasta purba dal polis. 
Polis a sigui su tras y a logra 
gar’e y deten’e. Polis a tuma 
datos di e susedido aki. 


Polis a hala atencion di chauffeur coriendo 
cu auto sin luz cendi den oranan 
di madruga 


Diabierna 
madruga 
a 
drenta informe di un 
problema na un club noc- 
turno na Palm Beach, me- 
sora a dirigi un patruya na 
e sitio. 


Na yegada di e patruya a bin 


compronde cu e persona a 
caba di bay den un Mercedes 
Benz sin luz cendi direccion 
pariba. Polis mesora a sali bay 
su tras. Na altura di Sabana 
Liber polis a logra di para e 
chauffeur. A bin resulta cu e 
auto tin un fayo electrico pa 


cual motibo e luz no ta traha 
y como e chauffeur no ta 
biba leu for di eynan polis a 
compañe pa su cas y a bis’e pa 
e no core cu auto sin luz ya 
cu esaki ta pone peliger den 
trafico. 


Varios auto a bira victima 
di destruccion y intento di 
ladronicia durante e festival 
di Caiso y Soca 


Diabierna anochi durante 
e festival di Caiso y Soca 
Monarch, polis a ricibi 
varios yamada di destruc- 
cion y intento di ladroni- 
cia di auto. 
Mesora a dirigi polisnan di e 


brigada motorisa, di K9 pa- 
truya normal y special pa tene 
control na e area. Pero ora cu 
e ladronnan a nota presencia 
policial nan a bay na otro si- 
tionan. 


ciencia & tecnologia 

Companianan di AI mester cuminsa reporta nan test di seguridad 
na gobierno Mericano 


(AP) – Administracion di 
Biden lo cuminsa imple- 
menta un rekisito nobo pa 
desaroyadornan di sistem- 
anan cu inteligencia arti- 
ficial reporta nan resulta- 
donan di testnan di siguri- 
dad na gobierno. 


E Cas Blanco su Conseho di 
AI lo reuni pa revisa e pro- 
ceso haci riba e ordo ehecuti- 
vo cu e president Joe Biden a 
firma 3 luna atras pa maneha 
e tecnologia cu ta evolucio- 
nando rapidamente. Hefe 
entre metanan di 90 dia for 
di e ordo tabata un mandato 
bao Defense Production Act 
cu companianan di AI mester 
comparti informacion vital 
cu e departamento di com- 
ercio, incluyendo testnan di 
siguridad. Ben Buchanan, e 
consehero special di e Cas 
Blanco tocante AI, a bisa den 
un entrevista cu e gobierno 
kier sa “con e sistemanan di 
AI ta safe prome cu nan ser 
lansa pa e publico. E presi- 


dent tabata hopi cla cu com- 
panianan mester cumpli cu 
esaki.” 
E companianan di software 
ta comprometi na un set 
di categoria pa e testnan di 
siguridad aki, sinembargo e 
companianan te ainda no tin 
cu cumpli cu un standard co- 
mun riba e testnan. E gobi- 


erno su National Institute of 
Standards and Technology lo 
desaroya un cuadro uniforme 
pa evalua siguridad como 
parti di e ordo cu Biden a 
firma den october. 


AI a subi como un consid- 
eracion economico y di sigu- 
ridad nacional pa e gobierno 


federal, mirando e inversion- 
nan y incertidumbre causa pa 
e lansamento di hermentnan 
nobo di AI manera Chat- 
GPT cu por genera texto, 
imagen y zonidonan. E ad- 
ministracion di Biden tambe 
ta mirando e legislacion den 
congreso y trahando cu otro 
paisnan y den e Union Eu- 


ropeo tocante reglanan pa 
e maneho di e tecnologia. E 
departamento di Comercio a 
desaroya un regla riba Merca 
su companianan cu ta provee 
server pa e desaroyadornan 
di AI den exterior. 9 agencia 
federal, incluyendo departa- 
mentonan di defensa, trans- 
portacion, tesoro y servicio- 
nan di salud y ser humano 
a completa evaluacionnan 
individual tocante AI su uso 
den infrastructura nacional 
cu ta critico manera e red di 
electricidad. 


E gobierno tambe a aumenta 
e contratonan duna na exper- 
tonan di inteligencia artificial 
y cientificonan di data na e 
agencianan federal. “Nos sa 
cu AI tin efectonan transfor- 
mativo of e potencial di tin 
esaki,” Buchanan a expresa. 
“Nos no ta purbando di yena 
e baki, pero nos ta purbando 
di sigura cu e reguladornan ta 
prepara pa maneha e tecnolo- 
gia aki.” 


Reino Uni ta prohibi vape desechable y combati sigaria electronico 
cu sabor cu ta atrae menornan di edad 


(AP) – Gobierno Britanico 
ta bay prohibi e benta di 
vape desechabel y limita 
nan gran variedad di sabor 
pa preveni cu muchanan 
lo bira adicto na nicotina, 
oficialnan a reporta dialu- 
na. Tambe tin plan di sigui 
cu un proposicion pa pro- 
hibi e hobennan actual di 
por cumpra sigaria. 


E ta actualmente ilegal pa 
bende vape of tabaco na 


muchanan bao 18 aña na Re- 
ino Uni, sinembargo oficial- 
nan ta bisa cu e hobennan su 
uso di vape a triplifica den 
e ultimo 3 aña, y e vapenan 
colorido y desechabel den 
sabornan manera bubble- 
gum ta un “motor clave. Bo 
papia cu cualkier maestro of 
mayor, nan ta papia tocante 
e aumento preocupante den 
uso di vape entre muchanan,’ 
Prome Minister Rishi Sunak 
a comenta na reporteronan. 


“Muchanan no mester por 
usa vape, nos no kier pa nan 
bira adicto. Te ainda nos no 
ta compronde e impactonan 
di termino largo riba salud 
di vaping. E ta corecto pa nos 
tuma accion fuerte pa por 
combati esaki.” 


Vapenan desechabel, of sigaria 
electronico, ta tras un aumen- 
to alarmante den vaping entre 
muchanan bao 18 aña di edad 
segun Sunak, cu 9 porciento 


di muchanan di entre 11 pa 
15 aña di edad awo usando 
vape, segun e figuranan cu 
gobierno a provee. E nicotina 
conteni den esakinan por ta 
sumamente adictivo segun e 
oficialnan. Hopi biaha e falta 
di uso di esaki por causa an- 
siedad, falta di concentracion 
y dolor di cabes. E gobierno 
tambe a bisa cu nan lo intro- 
duci podernan nobo, cual ta 
premira di drenta na vigor 
proximo aña, pa restringi e 
sabornan cu ta “specialmente 
dirigi na muchanan,” y sigura 
cu e fabricantenan usa pake- 
tenan mas simpel y tiendanan 
move e productonan fuera di 
bista di muchanan. Boetnan 
nobo tambe lo ser introduci 
pa tiendanan cu bende vape 
ilegalmente na muchanan. 


Adultonan cu kier a usa vape 
como un herment pa stop di 
huma si lo por tin acceso na 
kit pa vaping segun Sunak a 
aclaria. Algun experto ta bisa 
cu e prohibicion cu a pro- 
pone mester ser considera cu 
hopi cautela pa e no causa cu 
hendenan lo sinti nan mes 
encurasha pa usa sigaria den 
su luga. “E prohibicion aki 
por descurasha e uso di sig- 
aria electronico den hende- 
nan cu ta purbando di stop di 
huma y causa cu esunnan cu 
a stop caba por cuminsa usa 
sigaria back,” Jamie Brown, 
director di un grupo di inves- 
tigacion tocante e topico aki 
a declara. “Sigarianan ta hopi 
mas dañino na nos salud y 
actualmente no ta prohibi pa 

Congo ta apela contra anulacion di e prohibicion riba entrenador di 
Maroco na Copa Africa 


(AP)—E 
argumento 
di 
Maroco y Congo na Copa 
Africa di Nacionnan ta 
continua. 
E 
federacion 
di futbol Congoles a bisa 
dialuna cu e ta apelando 
contra e anulacion di un 
suspension 
riba 
entre- 
nador di Maroco, Walid 
Regragui, pa su rol den 
e pelea despues di argu- 
mento entre e ekiponan. 


Regragui a ser prohibi di 
atende cuatro wega inicial- 
mente—cu dos suspendi—pa 
e Confederacion di Futbol 
Africano, pero su directiva di 
apelacion diadomingo a man- 
tene parcialmente un apela- 
cion entrega pa e federacion 
Marocano contra e prohibi- 
cion, cual ta haci cu e entre- 
nador por regresa diamars pa 
e ultimo wega di ronda di su 


ekipo contra Sur Africa. 


“Convenci di e naturalesa 
totalmente inhustifica di e 
cancelacion aki, e Federa- 
cion di Asociacion di Futbol 
Congoles ta anuncia su in- 
tencion pa trece e asunto aki 
dilanti Court of Arbitration 
for Sport, despues cu ricibi 
motibo pa e decision,” segun 
e federacion Congoles a bisa 
den un declaracion. 


E federacion Congoles a bisa 
cu Regragui a haci “confesi- 
onnan detaya” y grabacion di 
e strobacionnan “no ta laga 
ningun duda” cu e tabata eki- 
boca. E federacion Marocano 
a argumenta den su apelacion 
contra e prohibicion inicial 
di CAF cu e tabata un “deci- 
sion inhusto” pasobra e en- 
trenador “no a comporta den 
ningun manera cu ta viola e 
spirito di deportividad.” 


Regragui no tabata presenta 
na e ultimo wega di Maroco 
mientras e Atlas Lions a der- 
ota Zambia 1-0 den e prome 
wega despues di su suspen- 
sion. Regragui y capitan 
Congoles, Chancel Mbemba, 
tabatin un intercambio feroz 
despues cu e wega a caba 1-1 
na San Pedro dia 21 di janu- 
ari. Esaki a resulta den un 


pelea entre hungado- y ofi- 
cialnan for di ambos ekipo cu 
a sigui cana den e tunnel di 
hungado. 


Mbemba a implica cerca re- 
porteronan despues di e wega 
cu Regragui a insult’e, pero 


e entrenador Marocano a re- 
chasa cu el a haci cualkier co- 
mentario racista. E cuenta di 
Instagram di Mbemba a mira 
un ola di abuso racista, mien- 
tras cu Regragui a bisa cu el 
a ricibi menasa di morto debi 
na e pelea. 


Torneo di tennis Paris Masters lo muda 
pa un localidad nobo na La Défense Arena 
cuminsando 2025 


(AP)—E torneo di tennis 
Paris Masters lo muda pa 
un localidad nobo cum- 
insando otro aña, segun e 
federacion di tennis Fran- 
ces (FFT) a bisa dialuna. 


E torneo ta mudando for di 
su hogar di basta aña na Bercy 
Arena pa un arena mas grandi 
na La Défense Arena na Paris, 
aumentando e capacidad di 
bao di 17,000 bishitante pa 


23,000. FFT a bisa cu e cor- 
tenan lo ta mas grandi y miho 
compara cu na Bercy Arena, 
unda e cortenan mas chikito 
a ser critica pa hungadonan 
aña pasa. Planificacion tambe 
lo mehora despues cu a ricibi 
varios keho cu e torneo a caba 
laat. 


Jannik Sinner, ken a gana e 
Australia Open diadomingo 
pa su prome titulo Grand 
Slam, a sali for di e Paris Mas- 
ters november aña pasa den 
un protesta cu planificacion, 


criticando e organisado di no 
logra dun’e suficiente tempo 
pa descansa. Despues di a 
caba un wega casi 3or di mar- 
duga durante su ultimo wega, 
e tabatin menos cu 12 ora pa 
recupera prome cu e mester 
a hunga atrobe. varios otro 
hungado a apoya su keho. 


E formato actual di cuatro 
wega den dia y dos sesion 
anochi lo cambia pa tres den 
dia y dos anochi pa asina pre- 
veni cu weganan ta cuminsa 
demasiado laat. “Esaki ta un 


decision strategico grandi pa 
e Paris Masters,” segun presi- 
dente di FFT, Gilles Moret- 
ton, a bisa. “Por medio di 
muda pa e La Défense Arena, 
nos lo cumpli nos ambicion 
di ofrece nos atleta- y bishi- 
tantenan un experencia cu 
nan lo corda.” 


Bercy Arena, conoci tambe 
como e Accor Arena, ta an- 
fitriona e evento pa e ultimo 
biaha cuminsando for di dia 
28 di october pa dia 3 di no- 
vember. 


Papa Francisco ta felicita Italia despues cu 
tenista Jannik Sinner ta gana Australian Open 


(AP) — Papa Francisco a 
felicita Italia ayera despu- 
es cu tenista Jannik Sinner 
a bira e prome homber di 
e pais pa gana un titulo 
Grand Slam singles den 
casi mita siglo. 


Sinner a gana e titulo Austra- 
lian Open riba diadomingo, y 
Francisco a haci e reconoce- 
mento durante un audiencia 


cu e Real Club de Tenis Bar- 
celona. 


“Awe nos mester felicita e 
Italianonan pasobra ayera nan 
a gana na Australia, pues nos 
ta duna nan pabien tambe,” e 
papa a bisa. Francisco a nota 
cu ya cu tennis ta un deporte 
individual of den doubles, “e 
lo parce cu e obhetivo di e 
wega ta pa ta miho cu e opo- 


nente.” 
“Sinembargo, mirando e his- 
toria di bo club no por mira 
cu, en realidad, desde su ori- 
gen Ingles, e ta un expresion 
di e apertura di e fundador- 
nan pa e bon cu por bin for 
di afo y un dialogo cu otro 
culturanan.” 


E club di Barcelona tabata 
celebrando su di 125 aniver- 
sario. 


“Den tennis, manera den 
bida, nos no por gana sem- 
per,” Francisco a agrega. 
“Pero e ta un reto enrikece- 
dor si e ta ser hunga den un 
manera educa di acuerdo cu e 


reglanan... Deporte no ta bay 
djis pa competi sino tambe 
pa relacionnan. Y den caso di 
tennis, e ta un dialogo cu ta 
bira artistico.” 


Na november, Sinner tambe 
a lidera Italia na su prome ti- 
tulo Davis Cup desde 1976. 
Sinner y resto di team Ital- 
iano ganador di Davis Cup 
ta programa pa ricibi honor 
di presidente Italiano, Sergio 
Mattarella riba diahuebs. 


E ultimo homber Italiano pa 
gana un titulo Grand Slam 
singles tabata Adriano Panatta 
na 1976. 


Mientras cu Sinner ta keda 
No. 4 den e ranking, Pan- 
atta a bisa cu el a mustra du- 
rante ultimo cuatro luna cu 
e merece ta No.1. “E ta un 
mucha excepcional y un di 
e miho producto di expor- 
tacion cu nos tin,” Panatta a 
bisa radio Italiano. “Sigur e 
ta bay gana hopi Slam. E tin 
un mescla di tremendo habi- 
lidad, tremendo deseo y tre- 
mendo caracter. Ademas, e sa 
con pa maneha su mes den 
momentonan dificil. Poco mi 
a mira un hungador asina.” 


Sinner a rally for di dos set 
down pa derota Daniil Med- 
vedev den final diadomingo. 

Nacional y Dakota campeon y sub-campeon durante Copa Betico 
Croes! 


Diahuebs anochi, tabata 
reina un ambiente total 
den Compleho Deportivo 
Frans Figaroa na Noord, 
unda cu a tuma luga e par- 
tido final di e di 19 edicion 
di Copa Betico Croes. 


E audiencia den e stadion por 
a presencia e suspenso di e 
wega final entre ekipo di Na- 
cional y Dakota cu a bataya 
pa conkista e titulo maximo 
di e torneo. Un stadion yena 
cu fanatico pa duna sosten y 


apoyo na nan ekipo faborito. 
Sigur e tabata un tremendo 
partido, unda ambos ekipo a 
destaca. E partido a termina 
cu e score di 2-0 pa ekipo di 
Nacional cu golnan anota pa 
Jastin Congo y Devis Oli- 


veros. Esaki sigur tabata un 
momento historico pa prome 
biaha den 19 aña cu Nacio- 
nal a titula campeon di Copa 
Betico Croes. 


Na final di e anochi a haci 


entrega di e trofeo, acom- 
paña pa Minister di Deporte, 
Mr. Endy Croes, na e ekipo 
campeon di Copa Betico 
Croes 2024. 


Atleta di schaats di figura descualifica den caso di doping Olimpico 


(AP) – Atleta di schaats 
di figura Ruso Kamila Va- 
lieva a keda descualifica 
for di e Olimpiada cu a 
tuma luga na aña 2022 riba 
dialuna, casi 2 aña despues 
cu e hoben su caso di dop- 
ing a causa furor na Bei- 
jing 
Games, 
habriendo 
caminda pa Merca obtene 
e medaya di oro den e cat- 
egoria di ekipo. 


E veredicto di Corte di Abri- 
trahe pa Deporte ta nifica 
cu lo retira e titulo Olim- 
pico for di Rusia. E atleta- 
nan di schaats Mericano ta 
premira di pronto ser nom- 
bra e campeonnan Olimpico 
despues di a termina den di 
dos luga na Beijing. E Com- 
ite Internacional Olimpico a 
dicidi contra tin un ceremo- 
nia na Beijing unda Valieva 
tabata e atletanan strea oranan 


prome cu su resultado di test 
positivo pa un medicina di 
curason prohibi a keda revela. 


E caso a provoca caos legal na 
Beijing Olimpics pa motibo 
cu Valieva su muestra, tuma 
6 siman prome na campeona- 
tonan Ruso, no a ser notifica 
como un resultado positivo 
te dia 7 di februari pa un 
laboratorio na Suecia cu ta- 
batin problema di empleado 
durante e pandemia. CAS a 
mantene apelacion di World 
Antidoping Agency, cual a 
pidi corte descualifica Valieva 
for di e Olimpiada y impone 
un prohibicion, Un tribu- 
nal di deporte Ruso a libera 
su persona di cualkier culpa 
citando cu e ta un menor 
id edad. Corte a impone un 
prohibicion di 4 aña, te dia 
25 di december na aña 2025, 
mas o menos 6 siman prome 


cu e Olimpiada na Milan y 
Cortina d’Ampezzo na Italia. 


IOC, cual no a duna comen- 
tario inmediatamente, ta re- 
sponsabel pa realoca e meday- 
anan y su directiva ehecutivo 
tin e proximo reunion den 
maart. E Rusonan facilmente 
a gana e categoria di ekipo 
pero ta cay den resultado sin 
Valieva su puntonan. Tras di 
Merca, Hapon a tuma e me- 
daya di brons y Canada den 
di 4 luga. “Awo nos ta anticipa 
e dia unda nos por genuina- 
mente celebra e atletanan aki, 
conhuntamente cu nan com- 
pañeronan for di rond mun- 
do,” CEO di Merca su curpa 
Olimpico Sarah Hirshland a 
bisa dialuna. 


E 
campeonnan 
Olimpico 
nobo ta hopi probabel di ta 
Evan Bates, Karen Chen, Na- 
than Chen, Madison Chock, 
Zachary Donohue, Brandon 
Frazier, Madison Hubbell, 
Alexa Knierim y Vincent 
Zhou. E International Skat- 
ing Union a bisa cu nan ta 
duna bon bini na e veredicto 
y lo duna comentario diamars 
tocante e consecuencianan di 
esaki. Esaki ta inclui amien- 
da na e resultadonan di dos 
competencia Olimpico den 
cual Valieva a participa. 
Na Moscu, Kremlin su vo- 
cero Dmitry Peskov a critica 
e veredicto. “Claramente, 
nos no ta di acuerdo cu esa- 
ki. For di mi punto di bista, 
claramente e ta algo politico,” 


Peskov a declara. Valieva su 
ekipo legal a bisa cu nan ta 
den proceso di revisa e deci- 
sion di CAS prome cu dicidi 
si lo apela esaki na e Corte 
Supremo di Suecia, abogado 


Andrea Pinna a bisa den su 
declaracion. Pinna, ken ta 
basa na Paris, a lidera e atleta 
su defensa na e audiencianan 
di apelacion den september y 
november. 

Resultado Sorteo 
29 januari 2024 


Cadena Alexander Lottery ta presenta resultado di weganan di suerte 


merdia 



3 



X2 


4862 
0481 


X5 


475 


Sorteo # 4166 


Sorteo # 2222 


6827 


3620 


Sorteo # 4166 


4746 


5254 


Sorteo # 4166 


Sorteo # 1040 


Gemini 


Letter 


0 
0 
0 


0 


0 
9 


204 


0 
0 
0 
0 
0 



3 



x match 4 
90.000,- 


Proximo Jackpot 


Sorteo # 


Sorteo # 6372 


Sorteo # 


x afl 8,00 


Mega Ball 


Proximo Jackpot 


400.000,- 


x match 4 


5086 


Sorteo # 5960 


Sorteo # 890 


x afl. 500,00 


x afl.15,00 
x afl 50.00 


Cancer 


X2 


195 


x Jackpot 


Sorteo # 8157 
Sorteo # 


Sorteo # 1906 


2556 


8906 


Sorteo # 7201 


9589 


x Jackpot 


x match 4 
x afl. 12,00 


Joker 


3359 
310.000,- 


x Jackpot 
x match 4+ 


Proximo Jackpot 


X2 
08-12-19-28-29 


0533 


Afl. 540.000,- 


anochi 


diario 
Korsou 
super4 
flamingo 


9222 
9579 
5164 
8491 
7047 
4000 
super5 
2400 
3033 
2176 
- 
4257 


sorteo/servicio 


Minister Geoffrey Wever: 
Segundo edicion di Finansa den mi hogar ta bay start 


Minister 
di 
Asuntonan 
Economico, 
Comunica- 
cion y Desaroyo Sosteni- 
bel, Geoffrey Wever a 
anuncia cu pronto lo start 
di e segundo edicion di e 
proyecto Finansa den mi 
Hogar. Meta di e proyecto 
ta pa nos hendenan ricibi 
guia y conocemento cu 
por yuda tuma decision- 
nan financiero cu ta ben- 
eficia su bienestar. 


Despues cu 316 ciudadano a 
ricibi nan certificado durante 
e prome edicion den e dife- 
rente districtonan di Aruba, 
e segundo edicion di Finansa 
den mi Hogar lo start pa asina 
sigui duna guia- y conoce- 
mento na nos ciudadanonan 
riba con pa maneha nan cart- 


era. Mescos cu e prome edi- 
cion, Minister Geoffrey Wev- 
er ta facilita e curso pa esaki 
por ta completamente gratis. 


Na Aruba 3 di 10 hogar ta 
gasta mas di nan entrada tur 
luna segun sondeo di Banco 
Central di Aruba. E desaroyo 
aki ta uno preocupante paso- 
bra e ta indica cu cada luna ta 
un reto pa hogarnan cumpli 
cu tur necesidad y responsab- 
ilidadnan financiero manera 
entre gasto pa vivienda, cum- 
inda, y prestamonan per- 
sonal. Como consumidor ta 
importante pa sa ki impacto 
cada decision financiero tin 
riba nos cartera y nos hogar. 


E proyecto Finansa den mi 
Hogar a wordo desaroya door 


di Fundacion Plan di Bida y 
tin como mision pa trece 
conscientisacion den nos co- 
munidad, ofreciendo ayudo 
y guia mustrando e manera 
pa maneha nos finansa mas 
efectivo. Lo ofrece e curso 
como apoyo na nos hendenan 
den e diferente districtonan 
di Paradera, Oranjestad, San 
Nicolas, Savaneta, Noord y 
Santa Cruz, y e biaha aki mas 
cerca den bo bario! E curso ta 
consisti di dos dia, y lo trata 4 
topico cu lo enfoca riba con 
nos por maneha nos finansa 
cada dia. 


฀	 
Dia	1:	Mi	ta	efectivo	 
den mi cas? Con mi por spaar 
y tambe con pa cumpra sin 
emocion? Kico lo pasa ora mi 
no por paga mi debe mas? 
฀	 
Dia	 2:	 Mi	 ta	 inverti	 
den mi futuro. Futuro di nos 
y nos yiunan ta importante y 
con nos por logra nos metan- 
an.	Presupuesto:	Kico	ta	luho	 
y prioridad y con segun bo 
entrada bo por presupuesta y 
asina logra nos metanan? 
Algo nobo di e dos edicion di 
e programa Finansa den mi 
Hogar ta cu lo bay mas cer- 
ca ainda di e ciudadanonan. 
Manera e prome edicion cu 
tabata un exito grandi, e pro- 
grama lo wordo duna den tur 
6 districto di Aruba pero lo 
bay mas cerca di e ciudadano 
como lo duna e curso den 
diferente bario di distric- 
tonan di Paradera, Oranjes- 
tad, San Nicolas, Savaneta, 
Noord y Santa Cruz. 


Ta importante pa ofrece e 
curso gratis pero ta impor- 
tante pa e ciudadano haya e 
curso cerca di su cas. Esaki 


ta un motibo pa kico a trece 
e cambio den e proyecto pa 
haci esaki mas exitoso y pa 
asina stimula mas pa ciudada- 
nonan participa. E curso aki 
ta pa cada ciudadano y su de- 
saroyo y participacion segun 
minister Geoffrey Wever. 


Mirando e interes grandi- 
demostra durante e prome 
edicion di Finansa den mi 
Hogar, Minister Geoffrey 
Wever ta invita cada un cu 
ta desea di participa pa haci 
esaki pa asina haya e apoyo 
necesario pa un maneho di 
bo finanzas. Registracion ta 
completamente gratis, pero 
cupo ta limita. 
Pa mas informacion y regis- 
tracion por tuma contacto cu 
Fundacion Plan di Bida via 
telefon 5688848 of e-mail fi- 
nansasdenmihogar@gmail. 
com 


servicio 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Eagle 
Tel. 587 9011 


San Nicolas: 
San Nicolas 
Tel. 584 5712 


TABUSCA 
Dora Garden & maintenance 
ta busca 
Tuinman 


Por yama na 
Tel. 566 0545 
________________________________217390 


TABUSCA 
Ban Ban Cafe 
ta busca 
Kok 


Por yama na 
Tel. 592 9899 / 588 3530 
________________________________217392 


UNOCA ta informa cambio di orario pa 
publico 


Union 
di 
Organisa- 
cionnan Cultural Aruba- 
no (UNOCA) kier a infor- 
ma comunidad di Aruba 
cu lo tin algun cambio den 
e structura di orario di 
oficina na Stadionweg 21. 


Entrante 1 di februari 2024, 


oficina di UNOCA lo ta 
habri pa publico di dialuna 
pa diahuebs for di 9 am te cu 
4 pm. Diabierna oficina di 
UNOCA lo ta cera pa publi- 
co, pa haci trabounan interno 
pa un tempo indefini. 


E cambio aki ta pa nos brinda 


un miho servicio na comuni- 
dad di Aruba. 


Nos ta spera di por a informa 
comunidad di Aruba debi- 
damente y nos ta conta cu 
bo(so) comprension. 


Pronostico di tempo 


Tempo: 
Awe tardi y awe nochi: par- 
cialmente nubla y general- 
mente seco 
Den marduga y mañan: par- 
cialmente nubla cu un awa- 
sero pasahero 


Temperatura maximo 32 gra- 
do Celsius 
Temperatura minimo 26 gra- 
do Celsius 
Indice di calor (heat index) 
den y rond di oranan di mer- 
dia: 33 pa 38 grado Celsius 
UV index: 8 


Bahada di solo : 6:40 pm 
Subida di solo : 7:06 am. 


Biento: 


Modera for di generalmente 
direccion oost; 
Forsa 3 te 4 (12 te 30 km/ora, 
7 te 16 nudo). 
Den dia basta fuerte te fuerte 
den rafaga; 
Forsa 5 te 6 (31 te 50 km/ora, 
17 te 27 nudo). 


Situacion general di tem- 
po pa proximo 24 ora: 
Aire relativamente seco den 
region local lo stroba mayo- 
ria di desaroyo di nubianan 
cu por produci awasero. Pa 
e motibo aki tempo general- 
mente seco lo domina. 


Condicionnan maritimo/ 
estado di lama: 
Na partinan protegi di costa: 


keto, rond di 1 pia. 
Na partinan zuid: modera, 
entre 2 pa 3 pia. 
Na partinan oost te noord- 
west di costa: Generalmente 
modera cu olanan di 4 pa 5 
pia. 


obituario a21 


Diamars 30 Januari 2024 


Lagrima y flornan por seca, su recuerdonan y tur loke el 
a haci y significa pa nos, lo keda graba pa semper den nos 
mente y curason. “Cerca Dios mi alma ta na paz, ta di DJ’E 
mi salbacion ta bin” 
Salmo 62:1 


Nos ta anuncia fayecimento di: 



Brigida Tromp 
*01-02-1935 †22-01-2024 


Yiunan: 
†Charline Lisette Hoek 
Alexander Hoek y Ezra Croes 


nieto y nieta nan: 
Rutienne Geerman 
Aimee Hoek 
Adrian Hoek 
Leonardo Figaroa 
Gilian Hoek 


Rumannan: 
†Marcial tromp 
†Juliana Sevinger Tromp 
†Ana Sevinger Tromp 
Atala Vingal Tromp 
†Frank Tromp 
Julieta Tromp 
Rosimbo Jacobs y famia 


Sobrino(a)nan: 
Marian y Fama 
Silvia Tromp 
Papi Tromp y Famia 
Cristina Tromp y yiu 
Norma Sevinger y yiu 
Evelin Maduro Sevinger y famia 
Gwendolyn Sevinger 
Elvira Sevinger y yiunan 
Aquiles Sevinger y famia 
Claudia Gonzales-Sevinger 
Vivian Magaly Sevinger y yui 
Veronie 
Rodney Vingal y famia 
Gerald Vingal 
Ingrid Tromp 
†Sonia Tromp y yiu 
Jenny Briezen Tromp y famia 
Frank Papito Tromp 
Shirley Kuiperi Tromp y famia 
Diana Tromp y yiunan 
Lesbia Abreu Tromp y famia 
Mayra Tromp y yiunan 
Luisito Tromp 
†Urlita Jacobs 


Primo(a)nan, bisiña y conocirnan 
Amiga di cas: Gladys Perez, Aida Pieters, Rosalinda Rid- 
derstap, Soledad Quandt, Mena Mateo, Pascual Marcial 
Ras 
Demas famianan: Tromp, Hoek, Sevinger, Vingal, Jacobs, 
Klepper, Jansen, Koolman, Dirks, Maduro, Eman, Ridder- 
stap, Quandt, Figaroa, Kolen, Croes, Navas-Perez. 
Ta invita pa e acto di entiero lo tuma lugar diaranson 31 di 
januari 2024 na Misa Pro-Catedral San Francisco na Playa 
di 9 pa 11 am despues lo sali pa Santana catolico na Playa. 
Nos ta pidi nos disculpa si den nos tristeza nos por a lubida 
un of otro famia. 
Despues di entiero no ta ricibi bishita di condolencia na 
cas. 



Emanuel Valbuena Ponson 
(Neke) 
*25-12-1933 - †27-01-2024 
“E Amor Eterno di Nos Tata” 
†Rosa Florinda Oduber de Valbuena Thielen 
Geerman 


Yiunan: Gustavo Emanuel y Zulay Valbuena, 
Eduardo Enrique y Michiko Valbuena, Adolfo 
Alberto Valbuena y Dr. Mayra Rosales, Rosema 
Valbuena de Vega y Dr. José Bernardo Vega. 


Nietonan: Joshua Valbuena, Christian 
Valbuena, Sofia Valbuena, Génesis Valbuena, 
Dr. Natasha Vega-Salas y Rubén Salas, Dr. 
Nicole Vega y Bernardo Alejandro Vega. 


Bisnieta: Camila Salas Vega. 


Demas famia: Valbuena, Ponson, Oduber, 
Thielen, Geerman, Beaujon, de Veer, 
Trapenberg, Salazar, Bekkers, Croes, Craane, 
Tromp 
Ta invita pa acto di despedida cual lo tuma 
lugar na Royal Funeral Home diaranson 31 di 
Januari 2024 di 9’or pa 11’or di mainta. 
E acto di cremacion lo tuma lugar den ceno 
familiar. 


Dispensa nos cu nos lo no ricibi bishita di 
condolencia na cas meymey di nos tristesa. 


Señor ta mi Wardador, mi n' tin 
falta di nada,den cunucu di yerba 
Bèrdè E ta pone mi sosegá 
E ta hiba mi na awa trankil, pa mi 
bolbe haña forsa. 


Cu profundo dolor na nos 
Curason, pero gradecido 
pa e bendishon di su Guia, 
Amor, Ehempel di Curashi y 
Perseverancia, 


Nos ta anuncia fayecimiento di 
Sra. Gladis Jacobs 
Granados 
Na un Bunita Edad 90 aña 
“Mama, Wela, Oma,Tan Gladi ” 
* 26 July 1933 - † 22 January 2024 


Na nomber di 
Su Mayornan: † Porfilio Jacobs y † Carmen Granados 


Esposo Stima: † Carlos Martinez Granados 


Su Gran Amor, su yiuan 
Juan ‘Tico” y Alba Ligia Jacobs 
Jesmine y Mario Vrolijk 
Gizet y Danilo Rodriguez 


Manera yiu: 
Carmen Zuleta y famia 
Carina Maduro y yiunnan. 


Su Ruman nan Stima: 
†Juan Soto 
Reneta Jacobs 
†Guillermo Jacobs y Cecilia Jacobs 


Su Tesoro nan, su nieto nan y manera nieto nan: 
Susan Jacobs y Marc Martijn 
Zaira Vrolijk 
Shandra Vrolijk y Windy Joung 
Gislaine y Frenzie Boekhoudt 
Gisdanya y Jade Salamatin 
Rose-anne y Roderick Albus 
Gisdan y Lisette Rodriguez 
Adair Jacobs 
Diego Arango 
Catalina Castro 
Juan Camilo Jacobs 
Zoraima Correa 


Su Orgullo nan, Bisanieto y Bisanieta nan 
Shaydee Kock, Jimmar Cornes, Zairaey Colmenares, Jaydee Kock, 
Zoë Boekhoudt, Rodmar Albus, Zayne Boekhoudt, Jadan 
Salamatin, Giamaylla Rodriguez, Roshanne Albus, Rose-Ella 
Albus, Jadah Salamatin, Shannaya Rodriguez, Rodward Albus, 
Shannella Rodriguez, Jaylah Salamatin, Keisia Querales. 


Su Subrino nan Stima: 
Carmen Jacobs, Lydia Jacobs, †Nelson Jacobs, Daniel Jacobs, y nan 
Famia 
Marina Hernandez, Adaluz Carrascal, Jorge Rodriguez, †Jose 
Rodriguez, Mabel Rodriguez, Johnny, Guillermo, Norma y Henny 
Soto. 


Tanta Grandi Stima di: 
Jean y Angelic Trimon y nan Famia 
Brandon Trimon 


Mama di Su Nieta nan: Federica Fingal 


Tambe su Prima y Primo nan, Comer y Comper nan y su Iha nan, 
Amigo nan y Bisiña nan Stima. 


Famia nan; 
Jacobs, Granados, Martinez, Vrolijk, Rodriguez, Salamatin, 
Trimon, Henriquez, Dijkhoff, Britten, Colmenares, Tromp, 
Maduro, Webb, Hernandez 


Ta invita tur famia, amigo, bisiña, conocirnan y su grupo di Ozias 
pa su Despedida y Entiero Diaranson 31 di January 2024 na Kapel 
di Tanki Leendert, Juan Pablo II for di 2:00 pm sigui pa Santana di 
Noord. Anochi di Condolencia lo ta Diamars 30 di January 2024 
na su Cas na Tanki Flip 40 
Nos disculpa si den nos momento di tristesa nos por a lubida un 
ser keri. 

“Dios ta stima mi, pesey e ke pa mi bay cerca dje” 
Nos ta anuncia cu: 



JOY RAGHUNATH 
a cambia loke ta temporal pa loke ta eterno. 
San Nicolas, 6 augustus 1952 
Oranjestad, 25 di januari 2024 


Den nomber di Charitto Chavez, su compañera 
pa mas cu 27 aña, 


su yiunan Isadora, Ricardo, Marianna y su 
nietonan 
Sebastian, Anton, Bruno y Renée 


Joy su rumannan: 
+ Reno y famia 
+Iwan y famia 
+Irving y famia 
Lloyd y Ria y famia 
Glenda y famia 
Dennis y famia 
+Melvin y famia 


Su subrinanan: 
Kaveri Raghunath 
Gay Sherida Spellen y Shamika Mathilda 
Yadira Raghunath na Corsou 
Su yiu sin dolor: 
Jorrick Briesen 


Picasso su chihuahua cu a duna tanto amor y 
cariño. 


Nos ta invita, segun Joy su deseo, pa bin 
comparti na un acto di celebracion di su bida. 
Mirando cu e ta bay ta un celebracion, suplica ta 
bay pa por fabor no bisti paña di luto. 


Celebracion lo tuma luga na Aurora Funeral 
Home diabierna, 2 di februari 2024 for di 2’or te 
4’or di atardi. 


Boso presencia lo ta altamente aprecia. 
Cremacion lo tuma luga den circulo cera. 


Una buena esposa 
Un bon esposa no ta fásil pa haña. 
E bal mas ku piedra presiosa. 
Su esposo tin pleno konfiansa den 
dje, 
I lo pasa bon serka dje. 
Henter su bida e ta hasi loke ta 
kumbiní su esposo, 
no loke no ta kumbinié. 


E ta kla pa yuda pobernan 
i dispuesto pa duna esnan den 
nesesidat un man. 


E ta papia ku sabiduria 
i duna su instrukshonnan na una 
manera amabel. 


'Tin hopi mamá bon, 
pero niun no por igualá bo.' 


Cu inmenso tristeza pero conforme cu Dios su boluntad, 
nos ta anuncia fayecimento di mi casa, mama, ruman, 
wela y bisawela stima: 
Lucinda Cantillo Orozco 
*14-01-1946 - †23-01-2024 
Na nomber di su: 
Casa: Dagoberto Orozco 
Yiunan: Flor Maria Orozco 
Janeth Orozco y Erick Francas 
Jatjen Lucy Orozco 
Guillibeth Orozco 
Yoasmid Yoalit Orozco 
Yiunan di crianza: luz carime y esposo y hijos 
Oscar Echeverría y Nancy Torrenegra, 
Luis Fernando Beleño Orozco y Elizabeth Diaz 
Nietonan: Carlos Andres echeverria y señora 
Maria Tromp y Luis Gonzalez 
Maria dirksz 
Genesis Figueroa 
Diego Fernando Beleño 
Luis Felipe Beleño 
Santiago beleño 
Jayvain Wouters 
Nancy Torres Alcocer 
Felipe Torres Alcocer 
Maria Luis Torres Alcocer 
Bisnieto: Thiago Alexander Gonzalez 


Rumanan: Abelardo Cantillo, señora y yiunan 
Julia y †Armando Torregroza Cantillo y yiunan 
Maria Leonor y Edelio Curiel Cantillo y yiunan 
Miriam Cantillo 
Antonio Jose y Arinda Cantillo Cobeli y yiunan 
Luis Eduardo cantillo y señora y yiunan 
Angela susana y Luis Garcia y yiu 
Consuegronan : Kestutis Francas 
Alvina Franciene 
Yiunan di curazon: Sandra Mimie, y Henry Mark Sims, 
Elsy Perez, Silvy Amados, Lily Bravo, Corina Ardila 
Nieto de curazon: Mateo Ardila y Yasha Werleman 


Sobrino(a) nan, primo(a) nan, comadres ( comer) y 
compadres(compernan), ihanan (ahijad@s), amigo(a) 
nan, tur su bon bisiñanan y amistad nan (dowco), su ex 
coleganan di subway 


Demas famia: Orozco, Cantillo, Peña, Berdugo, Olivero, 
Mesa, Torrenegra, Castañeda, Francas, Mimie, Maduro, 
Tromp, Dirksz, Ras, Romero, Hayer, Alvarez, Quezada, 
Torregrosa, Curiel, Covelli, Ruiz, Perez, Gonzalez, 
Hernandez, Morales, Mejia, Tuñon, Amaris, Bravo, 
Croes,Beleño, Kelly, Geerman, Samper, Ariza y Roa. 


Ta invita pa acto di entiero cual lo tuma lugar diaranson 31 
di januari 2024 na Aurora Funeral Home di 2’or pa 4’or di 
atardi. Despues lo sali pa Santana catolico na Sta Cruz. 


Disculpa nos si den nos tristesa nos por a lubida algun 
famia of conocir. 



ordo 


Na paz lo mi bay drumi y pega soño, 
pasombra ta Abo so, O Señor, ta hacimi biba den 
siguridad. 
Salmo 4:8 


Cu dolor na nos curason, nos ta participa fayecimento 
di nos ser stima: 


Marta Beatriz Sanchez 
*09-08-1938 - †26-01-2024 


Yiunan: 
Yvonne & Ricardo Fortin-Godoy 
Sigfried & Ethline Godoy-Dekker 
Carlos & Malva Godoy-Dania 
Martin & Zoraida Godoy-Lee 


Tata di su yiunan: 
†Sigfrido Godoy 


Nieto- y nietanan: 
Mauri & Marnix, Sawatsky & Denise, Curt, 
Rhafotsky & Marijke, Phil & Elaine, Ross, Kim, 
Carlmaltsky y Chris 


Bisanieto- y bisanietanan: 
Shanyika, Shayneya, Caithlynn, Cayenne, Guillyana, 
Camareno y Shae-lynne 


Tataranietonan: 
Chase, Caleb y Cayne 


Rumannan: 
†Juan Sanchez y famia 
†Alfonso Sanchez y famia 
†Aura Sanchez y famia 
Fanny Zievinger y famia 
Edith Malmberg y famia 


Cuña y suanan: 
†Walmira Godoy y famia 
†Jorge Petro y famia na Colombia 
†Carlos Patiño y famia na Colombia 


Ex-coleganan di AMC Unicon 


Demas famia: Sanchez, Godoy, Bermudes, Fortin, 
Dekker, Dania, Lee, Bikker, Zievinger, Malmberg, 
Diaz, Petro, Patiño, Kousemaker, Braber, Sint Jago, 
Mannetje, Rigaud, Zuñiga. 


Ta invita pa acto di entiero cual lo tuma lugar na 
Royal Funeral Home diabierna 2 di februari 2024 
di 2’or pa 4’or di atardi. Despues lo sali pa Santana 
Central Sabana Basora 


Nos ta pidi disculpa si, den nos dolor, nos por a 
lubida un persona 

Tu vida sera mas radiante que el sol de medio dia, 
y la oscuridad sera como el agua que paso 
Job 11:17 


Cu hopi tristeza na nos curason pero agradecido pa tur 
locual e la hasi y ta nifica pa nos, nos ta anuncia fayecimento 
inesperadamente di 



Robert Longinius Laclé 
Mihor conoci como: “Robby” 
*12-03-1962 - †23-01-2024 


Na nomber di su: 
Casa: 
Luz Marina Laclé-Zuluaga 
Yiunan: 
Edmund Laclé 
Chrystalle Laclé 
†Julissa Laclé 


Mama: 
Henrica (Riet) van Hoof 
Tata: 
†Clyve Laclé 


Rumannan: 
Marcel y Sharon Sommer- Phelipa y yiunnan 
Max y Stella Laclé-Hayes y yiunan 
Monique Laclé y yiu 
Eduardo (Bubu) y Deborah Laclé-Thijzen y yiunan 
Chaim y Claudia Alvares y yiu 
Angelique Laclé 


Suegra: 
†Maria Franco 
Suegro: 
Jose Zuluaga 


Cuñanan: 
Maria Eugenia Zuluaga (Colombia) 


Tanta y omonan: †Thelma Laclé 
†Ismael y Allegonda Laclé-de Rijk y famia 
†Olga Vieira Alvez-Laclé y famia 
†Rita Laclé 
†Edgar Laclé y famia 
Filomena (Mena) y Gerard Marsman-Laclé y famia 
Sobrino y sobrinanan, primo y primanan 


Manera yiu: 
Lauchi 


Demas famia: Laclé, Zuluaga, Franco, van Hoof, Sommer, 
Hayes, Franca, Thijzen, Alvares, Yarzagaray, Vieira Alves, 
Marsman, Luidens, Thiel, de Mey, Erasmus, van Wanrooij 


Oportunidad pa condolencia: diaranson 31 di januari 2024 
na Aurora Funeral Home di 7:00 pa 9:00 pm 


Ta invita tur bisiña, conocirnan, amigo(a)nan y su coleganan 
di AAA N.V. pa asisti na e acto di despedida cu lo tuma 
lugar diahuebs 1 di februari 2024 di 9 pa 11 am, sigi pa e 
acto di cremacion cu lo tuma lugar den seno di famia. 


Nos mas sincero disculpa si den nos tristeza nos por a 
lubida algun famia y conocir. 


Nos ta lamenta cu despues di entiero nos no ta ricibi bishita 
di condolencia na cas. 


e 


Laga tur loke ta sperami ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esaki nan termina den tur bunitesa 


Agradecido pa tur locual cu e la significa pa 
nos, pero conforme cu boluntad di Dios nos 
ta anuncia fayecimento di nos ruman, primo, 
omo, sobrino y amigo stima 


Stanley Hubert de Cuba 
03 – 11 – 1954 
†24 – 01 – 2024 


Na number di su: 


Tata y Mama: 
†Maria de Cuba-Wouters y †Vicente de Cuba 


Rumannan: 
†Ildo de Cuba 
Jorge de Cuba y esposa Shirley de Cuba 
†Helena de Cuba 


Pareha: 
Editha Marquez y famia 


Sobrina/o: 
Joey de Cuba, pareha y yiu Farah 
Sheraldine de Cuba y famia 


Tanta, omo nan, primo y prima nan y demas 
famia: 
de Cuba, Marquez, Ras, Wouters, Bareño, van 
der Linden, Schwengle, Thijzen, Navas, Fingal 


Ex colega nan di Setar N.V. 


Nos disculpa si den nos tristeza nos por a 
lubida algun fam di famia 


Ta invita tur famia, amigo/a, bisiña, ex colega 
y conocir pa asisti na e acto di entiero cual lo 
tuma lugar diaranson 31 januari 2024. E resto 
nan mortal di nos Stanley de Cuba stima lo ta 
reposa 9or di mainta pa 11or di mainta na Pray 
Funeral Home (San Nicolas)Despues lo sigui 
pa Santana San Hose na Savaneta. 


Nos ta lamenta cu despues di entiero nos lo no 
ricibi bishita di condolencia na cas. 

†Helena de Cuba 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Belkys Altagracia Payano de Hernandez 
*30-01-1973 - †24-01-2024 


Acto di entiero ta tuma lugar diamars 30 di 
januari 2024 na Aurora Funeral Home di 2:00 pa 
4:00 pm despues saliendo pa santana central na 
Sabana Basora. 


Mi ta alsa mi bista na serunan: 
di unda mi yudansa lo bini? 
Mi yudansa ta bini di SEÑOR 
ku a traha shelu y tera! 
Salmo 121 


Nos ta anuncia fayecimento di: 



Ewald Eleuterio Bishop 
*26-05-1963 - †27-01-2024 


Acto di entiero lo wordo anuncia despues. 



internacional 

Diamars 30 Januari 2024 
Prisoneronan na Merca ta parti di un forsa laboral scondi conecta cu 
centenares di marca di cuminda popular 


(AP) – Un caminda scondi 
cu ta yega na e mesa di e 
hogarnan na Merca ta 
aki, na un luga cu menos 
a spera, un tereno unda 
cu catibonan tabata traha 
cu awo ta e pais su prison 
di siguridad maximo mas 
grandi. 


Trucknan sin nomber yena di 
bacanan cria den prison ta sali 
for di Louisiana State Peni- 
tentiary, unda e hombernan 
ta condena na labor y trabao 
obligatorio, pa cennan pa ora 
y tin biaha sin pago. Despues 
di yega e sitio di subasta, e ba- 
canan ta ser cumpra pa un cu- 
nukero local y despues (den e 
caso aki despues di ser sigui 
pa The Associated Press) ta 
caba na matadero cu ta drenta 
e cadena di suministro di gi- 
gantenan manera McDon- 
ald’s, Walmart y Cargill. Red- 
nan complica manera esaki ta 


conecta algun di e compani- 
anan mas grandi di cuminda 
den mundo cu e marcanan 
mas popular na trabaonan 
ehecuta pa e prisoneronan 
Mericano den henter e na- 
cion, segun un investigacion 
di 2 ana di AP tocante labor 
den prison relaciona cu mi- 
yones di dollar den produc- 
tonan agricultural bendi den 
e mercado. 
Nan ta entre Merca su tra- 
hadornan mas vulnerabel. Si 


nan nenga traha, algun por 
pone den peliger nan chens di 
haya libertad of enfrenta cas- 
tigo manera ser manda celnan 
solitario. Tambe nan ta exclui 
for di proteccionnan garan- 
tisa na casi tur otro trahado 
full-time, hasta ora cu nan 
ta ser seriamente herida of ta 
fayece na pia di trabao. E pro- 
ductonan cu e prisoneronan 
aki ta produci ta caba den ca- 
denanan di suministro di un 
variedad amplio di producto 
haya na den mayoria cushi- 
na Mericano, for di Frosted 
Flakes y Ball Park Hotdgos 
na harina Gold Medal, Coca- 
Cola y aros di Riceland. Nan 
ta den casi tur supermercado 
di e pais, incluyendo Kroger, 
Targed, Aldi y Whole Foods. 
Ademas, algun di e pro- 
ductonan aki ta ser exporta 
tambe, incluyendo na algun 
paisnan ken su productonan 
ta prohibi di drenta Merca pa 
motibo cu nan ta ser produci 
cu labor den prison obliga. 


Varios di e companianan cu ta 
cumpra directamente for di 
prison ta den violacion di nan 
propio politica contra e uso 
di e tipo di labor aki. Sinem- 
bargo e ta completamente le- 
gal, grandemente danki na e 
necesidad id labor pa recon- 
strui e parti sur su economia 
despues di e guera civil. Han- 
cra den e Constitucion di e di 
13 amienda, sclavitud y servi- 
cio no boluntario ta prohibi, 
cu excepcion di usa esaki 
como castigo pa un crimen. E 
clausa aki ta actualmente den 
discusion riba nivel federal 
y esfuersonan pa retira len- 
guahe similar for di constitu- 
cionnan estatal ta premira di 
drenta votacion den decenas 
di estado e aña aki. 


Algun prisonero ta traha na 
e mesun planta unda e cati- 
bonan tabata cultiva catuna, 
tabaco y cana di sucu mas di 
150 aña pasa, cu algun ima- 
gen actual sumamente simi- 
lar na imagennan di pasado. 
Louisiana, cual tin e pais su 
tasa mas halto di encarcela- 
cion, hombernan trahando 
den e linea aki ta traha den ri- 
jnan largo cu por mira te den 
distancia 


Willie Ingram a cultiva tur 
cos desde catuna te na Okra 
durante su 51 aña den prison 
conoci como Angola. Duran- 
te su tempo trahando, e ta- 
bata ser monitoria pa oficial- 
nan arma riba cabay y tabata 
mira otronan ta traha cu tiki 
te sin awa y ta cay flauw den 
calor extremo. Algun dia, e 
tabata conta, e empleadonan 
tabata tira nan hermentnan 
na laira pa manifesta, a pesar 
di e consecuencianan poten- 
cial. “Nan tabata bin, porta 
4 den e truck, cu escudo na 
nan cara y nan tabata dal bo 
eynan mes na e veld. Nan ta- 
bata dal bo, mara bo man, y 
dal bo atrobe,” Ingram tabata 
conta, ken a ricibi un senten- 
cia di henter bida den prison 
despues di a declara su mes 
culpabel pa un crimen cu e ta 
bisa e no a comete. El a ser 
bisa cu e lo mester cumpli 10 
aña y evita un posibel senten- 
cia di morto, pero ta te 2021 
un Hues cu simpatia a final- 
mente laga su persona den 
libertad, e tabatin 73 aña. 


Ademas di ta un forsa laboral 
cheap y confiabel, e compa- 
nianan tambe ta ricibi credito 
di impuesto y otro incen- 
tivonan financiero. E pris- 
oneronan aki tipicamente no 
ta cubri pa e proteccionnan 
mas basico, incluyendo em- 
pleadonan su compensacion 
y standardnan di siguridad 
federal. Den varios caso, nan 
no por haci kehonan oficial 
tocante mal condicionnan di 
trabao. E prisoneronan aki 
hopi biaha ta traha den in- 
dustrianan cu escasez di la- 
bor severo, haciendo algun di 
e pais su trabao mas sushi y 
mas peligroso. 


